
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 233 


27 Δεκεμβρίου 1994 


ΝΟΜΟΣ ΥΠ’ ΑΡΙΘ. 2273 

Εθνικό Θέατρο, Κρατικό Θέατρο Βορείου Ελλάδος και άλΛες 
διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

1. Ιδρύεται νομικό πρόσωπο ιδιωτικού δικαίου με έδρα 
την Αθήνα και επωνυμίαν Εθνικό Θέατρο" που επο¬ 
πτεύεται από τον Υπουργό Πολιτισμού. Το Εθνικό Θέα¬ 
τρο δεν υπάγεται στις διατάξεις για το δημόσιο λογι¬ 
στικό, τις διατάξεις για τις δημόσιες προμήθειες και τα 
δημόσια έργα, λειτουργεί χάριν του δημόσιου συμφέ¬ 
ροντος κατά τους κανόνες της ιδιωτικής οικονομίας 
και διέπεται από το'ιδιωτικό δίκαιο και ειδικότερα από 
τις διατάξεις του παρόντος νόμου. Η επωνυμία του 
Εθνικού Θεάτρου μπορεί, όπου είναι αναγκαίο, να με¬ 
ταφράζεται πιστά σε ξένη γλώσσα και να προστίθεται 
σε αυτήν ο προσδιορισμός "Ελληνικό". 

2. Σκοπός του Εθνικού Θεάτρου είναι η μέσω της 
θεατρικής τέχνης προαγωγή της πνευματικής καλλιέρ¬ 
γειας του λαού και η διαφύλαξη της εθνικής πολιτιστικής 
ταυτότητας. Για το σκοπό αυτόν αναπτύσσει, προάγει 
και διαδίδει τη θεατρική τέχνη ως πολιτιστικό, παιδα¬ 
γωγικό, μορφωτικό και ψυχαγωγικό παράγοντα της κοι¬ 
νωνικής ζωής της χώρας. Στο σκοπό αυτόν περιλαμ¬ 
βάνονται ιδίως: 

α. Η μελέτη, η έρευνα, η σκηνική διδασκαλία και η 
διάδοση στην Ελλάδα και το εξωτερικό του αρχαίου 
δράματος. 

β. Η σκηνική διδασκαλία, προώθηση και ανάπτυξη της 
ελληνικής και κυρίως νεοελληνικής δραματουργίας. 

γ. Η σκηνική παρουσίαση και ερμηνεία κλασικών έργων, 
καθώς και η παρακολούθηση και σκηνική διδασκαλία 
σύγχρονων έργων του παγκόσμιου δραματολογίου. 

δ. Η έρευνα, η αναζήτηση και ο πειραματισμός σε 
νέες μορφές θεάτρου και σκηνικής έκφρασης. 

ε. Η πραγματοποίηση παραστάσεων για παιδιά και για 
νέους. 

στ. Η παροχή θεατρικής εκπαίδευσης με τη δημιουργία 
δραματικής σχολής. 

ζ. Η προώθηση των διεθνών θεατρικών ανταλλαγών 
και της παγκόσμιας θεατρικής συνεργασίας, κυρίως στο 


χώρο της Ευρωπαϊκής Ένωσης, της Ευρώπης και των 
χωρών στις οποίες δραστηριοποιείται ο απόδημος ελ¬ 
ληνισμός. 

η. Η δημιουργία προϋποθέσεων και κινήτρων για την 
ανάδειξη και ενθάρρυνση του θεατρικού δυναμικού της 
χώρας. 

3. Στο πλαίσιο του σκοπού του το Εθνικό Θέατρο 
“αναπτύσσει κάθε είδους καλλιτεχνικές και πνευματικές 
δραστηριότητες σχετικές με τη θεατρική τέχνη, διατηρεί 
βΐασο εκατό τουλάχιστον ηθοποιών, συνεργάζεται με 
καλλιτεχνικούς φορείς της Ελλάδας και του εξωτερικού 
με όρους και συμφωνίες που καταρτίζονται κατά περί¬ 
πτωση, διοργανώνει περιοδείες στην Ελλάδα και το 
εξωτερικό, ιδρύει μη κερδοσκοπικούς φορείς κάθε μορ¬ 
φής που έχουν ως σκοπό τη μελέτη, έρευνα, τεκμηρίωση, 
εργαστηριακή πρακτική, εξάσκηση και σκηνική διδασκα¬ 
λία του αρχαίου δράματος, διοργανώνει και συμμετέχει 
στη διοργάνωση κάθε είδους καλλιτεχνικών εκδηλώ¬ 
σεων, διαλέξεων, συζητήσεων, αναγνώσεων έργων, 
προβολών και γενικά πνευματικών εκδηλώσεων, προ¬ 
βαίνει στην εγγραφή και αναπαραγωγή σε υλικούς φορείς 
ήχου ή ήχου και εικόνας των παραστάσεων και των 
κάθε είδους εκδηλώσεών του, προβαίνει στην έκδοση 
βιβλίων, περιοδικών και εντύπων γενικά και αναθέτει 
τις σχετικές εργασίες και έργα σε τρίτους. 

4. Η περιουσία του Εθνικού Θεάτρου αποτελείται από 
την περιουσία του Ν.Π.Δ.Δ. με την επωνυμία Εθνικό 
Θέατρο" που καταργείται με την παρ. 1 του άρθρου 4 
του παρόντος νόμου. 

Άρθρο 2 

1. Ιδρύεται νομικό πρόσωπο ιδιωτικού δικαίου με έδρα 
τη Θεσσαλονίκη και επωνυμία "Κρατικό Θέατρο Βορείου 
Ελλάδος" που εποπτεύεται από τον Υπουργό Πολιτι¬ 
σμού. Το Κρατικό Θέατρο Βορείου Ελλάδος εξαιρείται 
από τις διατάξεις για το δημόσιο λογιστικό, τις διατάξεις 
για τις δημόσιες προμήθειες και τα δημόσια έργα, 
λειτουργεί χάριν του δημόσιου συμφέροντος, κατά τους 
κανόνες της ιδιωτικής οικονομίας και διέπεται από το 
ιδιωτικό δίκαιο και ειδικότερα από τις διατάξεις του 
παρόντος νόμου. Η επωνυμία του Κρατικού Θεάτρου 
Βορείου Ελλάδος μπορεί, όπου είναι αναγκαίο, να με¬ 
ταφράζεται πιστά σε ξένη γλώσσα. 

2. Σκοπός του Κρατικού Θεάτρου Βορείου Ελλάδος 
είναι η μέσω της θεατρικής τέχνης προαγωγή της 
πνευματικής καλλιέργειας του λαού και η διαφύλαξη 
της εθνικής πολιτιστικής ταυτότητας. Για το σκοπό 
αυτόν αναπτύσσει, προάγει και διαδίδει τη θεατρική 
τέχνη ως πολιτιστικό, παιδαγωγικό, μορφωτικό και ψυ¬ 
χαγωγικό παράγοντα της κοινωνικής ζωής της Μακε¬ 
δονίας και της Θράκης αλλά και ολόκληρης της χώρας. 

• Στο σκοπό αυτόν περιλαμβάνεται ιδίως: 

α. Η μελέτη, η έρευνα, η σκηνική διδασκαλία και η 
διάδοση στη Μακεδονία και τη Θράκη, αλλά και σε 
ολόκληρη την Ελλάδα και το εξωτερικό, του αρχαίου 
δράματος. 

β. Η σκηνική διδασκαλία, προώθηση και ανάπτυξη της 
ελληνικής και κυρίως νεοελληνικής δραματουργίας της 
Μακεδονίας και της Θράκης αλλά και ολόκληρης της 
χώρας και του ελληνισμού σε ολόκληρο τον κόσμο. 

γ. Η σκηνική παρουσίαση και ερμηνεία κλασικών έργων 
και η παρακολούθηση και σκηνική διδασκαλία σύγχρονων 
έργων του παγκόσμιου δραματολογίου. 

δ. Η έρευνα, η αναζήτηση και ο πειραματισμός σε 
νέες μορφές θεάτρου και σκηνικής έκφρασης. 

ε. Η πραγματοποίηση παραστάσεων για παιδιά και για 
νέους. 

στ. Η παροχή θεατρικής εκπαίδευσης με τη δημιουργία 
δραματικής σχολής. 

ζ. Η προώθηση των διεθνών θεατρικών ανταλλαγών 
παγκόσμιας θεατρικής συνεργασίας κυρίως στο χώρο 
των Βαλκανίων, της Ευρωπαϊκής Ένωσης, της Ευρώπης 
και των χωρών στις οποίες δραστηριοποιείται ο από¬ 
δημος ελληνισμός. 

η. Η δημιουργία προϋποθέσεων και κινήτρων για την 
ανάδειξη και ενθάρρυνση του θεατρικού δυναμικού της 
Μακεδονίας και της Θράκης αλλά και ολόκληρης της 
χώρας. 

θ. Η πραγματοποίηση παραστάσεων όπερας σε συ¬ 
νεργασία με τα μουσικά σύνολα της Θεσσαλονίκης με 
το Δήμο και τους άλλους φορείς της πόλης. 

3. Στο πλαίσιο του σκοπού του το Κρατικό Θέατρο 
Βορείου Ελλάδος αναπτύσσει κάθε είδους καλλιτεχνικές 
και πνευματικές δραστηριότητες σχετικές με τη θεατρική 
τέχνη, στη Μακεδονία και τη Θράκη αλλά και ολόκληρο 
τό εξωτερικό, διατηρεί θίασο εκατό τουλάχιστον ηθο¬ 
ποιών, συνεργάζεται με καλλιτεχνικούς φορείς της Ελ¬ 
λάδας και του εξωτερικού με όρους και συμφωνίες που 
καταρτίζονται κατά περίπτωση, διοργανώνει περιοδείες 
στην περιοχή της Μακεδονίας και της Θράκης, αλλά 
και σε ολόκληρη τη χώρα και το εξωτερικό, ιδρύει μη 
κερδοσκοπικούς φορείς κάθε μορφής, που έχουν ως 
σκοπό τη μελέτη, έρευνα, τεκμηρίωση, εργαστηριακή 
πρακτική, εξάσκηση και σκηνική διδασκαλία του αρχαίου 
δράματος, διοργανώνει και συμμετέχει στη διοργάνωση 
κάθε είδους καλλιτεχνικών εκδηλώσεων, διαλέξεων, συ¬ 
ζητήσεων, αναγνώσεων έργων, προβολών και γενικά 
πνευματικών εκδηλώσεων, προβαίνει στην εγγραφή και 
αναπαραγωγή σε υλικούς φορείς ήχου ή ήχου και 
εικόνας των παραστάσεων και των κάθε είδους εκδη- 
λώσεών του, προβαίνει στην έκδοση βιβλίων, περιοδικών 
και εντύπων γενικά και αναθέτει τις σχετικές εργασίες 
και έργα σε τρίτους. 

4. Η περιουσία του Κρατικού Θεάτρου Βορείου Ελ¬ 
λάδος αποτελείται από την περιουσία του Ν.Π.Δ.Δ. με 
την επωνυμία "Κρατικό Θέατρο Βορείου Ελλάδος" που 
καταργείται με την παρ. 1 του άρθρου 4 του παρόντος 
νόμου. 


Άρθρο 3 

1. Όργανα διοίκησης του Εθνικού Θεάτρου και του 
Κρατικού Θεάτρου Βορείου Ελλάδος που στο εξής θα 
αποκαλούνται "Θέατρα" και διέπονται από τις διατάξεις 
του παρόντος και των επόμενων άρθρων είναι το 
διοικητικό συμβούλιο και ο καλλιτεχνικός διευθυντής. 

2. Η διοίκηση και η διαχείριση του Θεάτρου ασκείται 
από το Δ.Σ., το οποίο αποτελείται από τον πρόεδρο, 
τον αντιπρόεδρο και πέντε συμβούλους. Ο πρόεδρος, 
ο αντιπρόεδρος και τα μέλη του Δ.Σ. διορίζονται με 
απόφαση του Υπουργού Πολιτισμού, που δημοσιεύεται 
στην Εφημερίδα της Κυβερνήσεως. Ένα μέλος του 
προέρχεται και προτείνεται από το Δ.Σ. του σωματείου 
με την επωνυμία "Σωματείο Ελλήνων Ηθοποιών". Δύο 
μέλη προτείνονται επίσης από το "Σωματείο Ελλήνων 
Ηθοποιών" και την "Εταιρία Ελλήνων Θεατρικών Συγ¬ 
γραφέων". Καθένα από τα σωματεία αυτά υποδεικνύει 
τρία πρόσωπα αναγνωρισμένου κύρους και εξαιρετικώς 
προβεβλημένα στον επαγγελματικό τους χώρο για τις 
θέσεις αυτές και ο Υπουργός επιλέγει ένα από τους 
προτεινόμενους από το κάθε σωματείο. Τα υπόλοιπα 
τέσσερα μέλη είναι προσωπικότητες από τον καλλιτε¬ 
χνικό χώρο ή νομικοί ή οικονομολόγοι. Με απόφαση 
του Υπουργού Πολιτισμού, που δημοσιεύεται στην Ε¬ 
φημερίδα της Κυβερνήσεως, συμπληρώνεται η σύνθεση 
του Δ.Σ., όταν μέλος εκπέσει ή αποχωρήσει ή με 
οποιονδήποτε τρόπο χάσει την ιδιότητα πριν από τη 
λήξη της θητείας του. Αν το μέλος του Δ.Σ. που έχασε 
πρόωρα την ιδιότητα αυτή είχε υποδειχθεί από ένα από 
τα πιο πάνω σωματεία, για τη συμπλήρωση της σύνθεσης 
ακολουθείται η ίδια διαδικασία υπόδειξης από το οικείο 
σωματείο. 

Σε περίπτωση που οι πιο πάνω φορείς αρνούνται ή 
παραλείπουν παρά την πάροδο εύλογου χρόνου να 
υποδείξουν πρόσωπα για διορισμό, ο Υπουργός Πολι¬ 
τισμού προχωρεί στη συμπλήρωση της σύνθεσης του 
Δ.Σ. κατά την κρίση του. 

3. Η θητεία των μελών του Δ.Σ. είναι τριετής και 
μπορεί να ανανεώνεται. Ειδικά η θητεία του πρώτου 
Δ.Σ. είναι τετραετής. Μέλος που διορίζεται σε αντικα¬ 
τάσταση άλλου, διανύει το υπόλοιπο της θητείας του 
προκατόχου του. 

4. Η αποζημίωση των μελών του Δ.Σ. για κάθε συ¬ 
νεδρίαση καθορίζεται με την απόφαση διορισμού, κατά 
παρέκκλιση των διατάξεων των νόμων 1256/1982 και 
1505/1984. 

5. Ο πρόεδρος του Δ.Σ. εκπροσωπεί το Θέατρο 
δικαστικά και εξώδικα, συγκαλεί το Δ.Σ. και προεδρεύει 
των συνεδριάσεων του, καταρτίζει την ημερήσια διάταξη 
και εισηγείται τα θέματά της μόνος ή με τη σύμπραξη 
αρμόδιων μελών του Συμβουλίου ή ορίζει εισηγητή το 
σύμβουλο ο οποίος έχει την ευθύνη του σχετικού με 
το θέμα τομέα. Ο πρόεδρος του Δ.Σ. ασκεί πειθαρχική 
εξουσία σε πρώτο βαθμό στο διοικητικό και βοηθητικό 
προσωπικό. 

6. Τον πρόεδρο απάντα ή κωλυόμενο αναπληρώνει 
ο αντιπρόεδρος και σε κάθε περίπτωση ένας σύμβουλος 
που ορίζεται με απόφαση του Δ.Σ.. 

7. Το Δ.Σ. λαμβάνει κάθε απόφαση και ασκεί κάθε 
εξουσία για όλα γενικώς τα ζητήματα που αφορούν στη 
διοίκηση και διαχείριση του Θεάτρου με εξαίρεση τα 
θέματα για τα οποία αποκλειστικά αρμόδια είναι άλλα 
όργανα που αναφέρονται στον παρόντα νόμο και στον 
εσωτερικό κανονισμό λειτουργίας του Θεάτρου. Και 
ενδεικτικά: 

α. Χαράσσει μετά από εισήγηση του καλλιτεχνικού 1 
διευθυντή τις γενικές κατευθυντήριες γραμμές της πο¬ 
λιτιστικής πολιτικής του Θεάτρου μέσα στα πλαίσια της 
κείμενης νομοθεσίας, του κανονισμού και των οικονο¬ 
μικών δυνατοτήτων του Θεάτρου. 

β. Εισηγείται προς τον Υπουργό Πολιτισμού τον 
εσωτερικό κανονισμό λειτουργίας του Θεάτρου. 

γ. Συνομολογεί, υπογράφει και εκτελεί με τις εξαι¬ 
ρέσεις που προβλέπονται στον παρόντα νόμο κάθε 
σύμβαση απαραίτητη για την εκπλήρωση των σκοπών 
του Θεάτρου, εισπράττει απαιτήσεις και έσοδα από 
όπου και αν προέρχονται, αποδέχεται δωρεές, εισφορές, 
χορηγίες, συνάπτει δάνεια και προβαίνει σε κάθε νόμιμη 
εκμετάλλευση εσόδων στα πλαίσια των σκοπών των 
Θεάτρων. 

δ. Έχει πειθαρχική εξουσία δευτέρου βαθμού για όλο 
το προσωπικό του Θεάτρου. 

ε. Εγκρίνει τον κανονισμό λειτουργίας της δραματικής 
σχολής του Θεάτρου. 

στ. Διορίζει το διευθυντή της Δραματικής Σχολής μετά 
από εισήγηση του καλλιτεχνικού διευθυντή. 

ζ. Καταρτίζει τον ετήσιο προϋπολογισμό και συντάσσει 
την ετήσια έκθεση και τον ισολογισμό και στο τέλος 
κάθε διαχειριστικής χρήσης διενεργεί έλεγχο νομιμό¬ 
τητας του έργου όλων των οργάνων διοίκησης των 
Θεάτρων. 

8. Το Δ.Σ. με απόφασή του, που λαμβάνεται σε ειδική 
συνεδρίαση μετά από εισήγηση του προέδρου, μπορεί 
να μεταβιβάζει ορισμένες από τις αρμοδιότητές του ή 
από τις αρμοδιότητες που κατά τον παρόντα νόμο 
ανήκουν στον πρόεδρο του Δ.Σ. σε οποιοδήποτε από 
τα μέλη του. Με όμοια απόφαση το Δ.Σ. μπορεί να 
αναθέτει σε οποιοδήποτε από τα μέλη του ειδικά κα¬ 
θήκοντα, σχετικά με τις αρμοδιότητές του, καθώς και 
καθήκοντα γραμματέα. Το μέλος του Δ.Σ. στο οποίο 
ανατίθενται αρμοδιότητες του Δ.Σ. ή ειδικά καθήκοντα 
κατά την παράγραφο αυτή αναπληρώνεται, όταν απου¬ 
σιάζει ή κωλύεται, από άλλο μέλος του Δ.Σ. που ορίζεται 
για το σκοπό αυτόν με την απόφαση της ανάθεσης 
των αρμοδιοτήτων ή των ειδικών καθηκόντων. 

9. Το Δ.Σ. συνεδριάζει τουλάχιστον μία φορά το μήνα 
στα γραφεία του Θεάτρου και είναι σε απαρτία αν είναι 
παρόντα τουλάχιστον τέσσερα μέλη, μεταξύ των οποίων 
ο πρόεδρος ή ο αντιπρόεδρος. Η αντιπροσώπευση 
μέλους του Δ.Σ. στις συνεδριάσεις του από άλλο μέλος 
ή τρίτο πρόσωπο δεν επιτρέπεται. Οι αποφάσεις λαμ- 
βάνονται με απόλυτη πλειοψηφία των παρόντων. Σε 
περίπτωση ισοψηφίας υπερισχύει ψήφος του προέδρου. 
Τρεις (3) τουλάχιστον ημέρες πριν από κάθε συνεδρίαση 
ο πρόεδρος του Δ.Σ. απευθύνει στα μέλη πρόσκληση 
στην οποία αναγράφεται η ημέρα και η ώρα της συ¬ 
νεδρίασης, καθώς και τα θέματα της ημερήσιας διάταξης. 

Για τις συζητήσεις και τις αποφάσεις τηρούνται πρακτικά 
σε ειδικό βιβλίο, που υπογράφονται από τους παρόντες 
στη συνεδρίαση και σε κάθε περίπτωση από τον πρόε¬ 
δρο. . 

10. Αν μέλος του Δ.Σ. απουσιάζει από τις συνεδριάσεις 
του ή κωλύεται για οποιονδήποτε λόγο για διάστημα 
πέραν των οκτώ (8) μηνών ή απουσιάζει χωρίς σοβαρό 
λόγο για διάστημα πέραν των τριών (3) μηνών, εκπίπτει 
και αντικαθίσταται με απόφαση του Υπουργού Πολιτι¬ 
σμού, που εκδίδεται μετά από γνώμη του Δ.Σ. και 
δημοσιεύεται στην Εφημερίδα της Κυβερνήσεως. 

11. Δεν μπορούν να διορισθούν μέλη του Δ.Σ. όσοι 


συνδέονται με το Θέατρο με σχέση εξηρτημένης ερ¬ 
γασίας, για όσο χρόνο διαρκεί η σχέση αυτή. Τα μέλη 
του Δ.Σ. δεν μπορούν να συνάψουν με το Θέατρο κατά 
τη διάρκεια της θητείας τους περισσότερες από δύο 
συμβάσεις έργου κάθε έτος. Από τη θέση του μέλους 
του Δ.Σ. εκπίπτει όποιος κατά τη διάρκεια της θητείας 
του συνδεθεί με το Θέατρο με σχέση εξηρτημένης 
εργασίας ή συνάψει με αυτό τρεις τουλάχιστο συμβάσεις 
έργου κατά τη διάρκεια του* ίδιου έτους. 

12. Τα μέλη του Δ.Σ. μπορεί να εκλέγονται ή να 
διορίζονται ως μέλη του Δ.Σ. εταιριών στις οποίες 
συμμετέχει το Θέατρο ή που ανήκουν ή ελέγχονται 
από αυτό. 

13. Με απόφαση του Υπουργού Πολιτισμού, που 
δημοσιεύεται στην Εφημερίδα της Κυβερνήσεως, διο¬ 
ρίζεται ο καλλιτεχνικός διευθυντής κάθε Θεάτρου για 
τριετή θητεία που μπορεί να ανανεώνεται. 

Με απόφαση του Υπουργού Πολιτισμού ο διορισμός 
του καλλιτεχνικού διευθυντή μπορεί να ανακαλείται και 
πριν τη λήξη της θητείας του, σε περίπτωση που ο 
ετήσιος απολογισμός του έργου του καλλιτεχνικού διευ¬ 
θυντή απορριφθεί από το Δ.Σ. πλήρως αιτιολογημένα 
με πλειοψηφία 2/3 επί του συνόλου των μελών του. 
Ειδικά η θητεία του πρώτου καλλιτεχνικού διευθυντή 
που διορίζεται μετά τη θέση σε ισχύ του παρόντος 
νόμου είναι τετραετής. Για τη θέση του καλλιτεχνικού 
διευθυντή επιλέγεται πρόσωπο αναγνωρισμένου κύρους 
που έχει ιδιαιτέρως διακριθεί στο χώρο του Θεάτρου. 

Ο καλλιτεχνικός διευθυντής έχει τις εξής αρμοδιό¬ 
τητες: 

α. Καταρτίζει το δραματολόγιο κάθε περιόδου. 

β. Καταρτίζει τον προϋπολογισμό κάθε έργου και κάθε 
θεατρικής παραστάσεως ή εκδήλωσης γενικά. 

γ. Είναι υπεύθυνος για την όλη και εντός του προϋ¬ 
πολογισμού του Θεάτρου προετοιμασία, οργάνωση και 
εκτέλεση κάθε καλλιτεχνικής παραγωγής του Θεάτρου, 
επιβλέπει την προετοιμασία των έργων που ανεβαίνουν, 
καθορίζει το ωράριο δοκιμών και παρακολουθεί και 
ελέγχει την εργασία του κάθε κατηγορίας προσωπικού 
που ασχολείται με το ανέβασμα των έργων και με κάθε 
γενικά παραγωγή του Θεάτρου. 

δ. Επιβλέπει και δίνει κατευθύνσεις και εντολές για 
τη σωστή και έγκαιρη σκηνική, σκηνογραφική, μουσική, 
ενδυματολογική και κάθε άλλη αναγκαία προετοιμασία, 
δοκιμή και παράσταση κάθε παραγωγής, για καθεμία 
από τις οποίες εγκρίνει τις επί μέρους δαπάνες για το 
ανέβασμα στα πλαίσια της ευθύνης του για την τήρηση 
του προϋπολογισμού τους. 

ε. Στο πλαίσιο του προϋπολογισμού προσλαμβάνει με 
συμβάσεις ορισμένου χρόνου ή συνάπτει συμβάσεις 
έργου με το καλλιτεχνικό και τεχνικό προσωπικό, ει¬ 
δικούς συνεργάτες, μετακαλεί συγκροτήματα ή καλλι¬ 
τέχνες, υπογράφει τις συμβάσεις πρόσληψης και με¬ 
τάκλησης των παραπάνω και ορίζει τους καλλιτεχνικούς 
και μη όρους της απασχόλησής τους και τις αμοιβές 
τους, συμφωνεί τους όρους και τις αμοιβές της σύμβασης 
εργασίας κάθε μέλους του καλλιτεχνικού προσωπικού 
και έχει πειθαρχική εξουσία σε πρώτο βαθμό για το 
καλλιτεχνικό και τεχνικό προσωπικό. 

στ. Αποφασίζει για τις παραστάσεις, τις εμφανίσεις 
σε φεστιβάλ ή άλλες εκδηλώσεις και περιοδείες και 
αποφασίζει τις διανομές μετά από έγγραφη εισήγηση 
των σκηνοθετών. 

ζ. Προτείνει στο Δ.Σ σχέδια εσωτερικού κανονισμού 
λειτουργίας του Θεάτρου. 

η. Προΐσταται των διοικητικών υπηρεσιών του Θεά¬ 
τρου, εποπτεύει και συντονίζει τη λειτουργία τους, 
επιβλέπει την εκτέλεση των αποφάσεων του Δ.Σ., των 
νόμων και του εσωτερικού κανονισμού, ασκεί επιπλέον 
αρμοδιότητες που του παραχωρεί το Δ.Σ., έχει δικαίωμα 
έγκρισης λειτουργικών δαπανών στα πλαίσια του εγκε¬ 
κριμένου από το Δ.Σ. ετήσιου προϋπολογισμού, ειση- 
γείται στο Δ.Σ. την πρόσληψη διοικητικού και βοηθητικού 
προσωπικού και γενικά έχει κάθε αρμοδιότητα που έχει 
σχέση με τη λειτουργία των διοικητικών υπηρεσιών του 
•Θεάτρου. 

θ. Εισηγείται προς το Δ.Σ. οποιοδήποτε θέμα έχει 
σχέση με το διοικητικό προσωπικό, όπως ενδεικτικά το 
είδος των συμβάσεων με τις οποίες το προσωπικό αυτό 
θα απασχολείται και τους όρους τους, τη διάρκειά τους 
και την καταγγελία τους. 

ι. Εποπτεύει τη δραματική σχολή του Θεάτρου, έχει 
την ευθύνη για τα θέματα λειτουργίας και τα θέματα 
των επί μέρους καλλιτεχνικών στόχων της, προτείνει 
το διευθυντή της προς το Δ.Σ. και μετά από εισήγηση 
του διευθυντή προσλαμβάνει τους καθητητές και το 
υπόλοιπο προσωπικό της και καταρτίζει τον κανονισμό 
λειτουργίας που εγκρίνεται από το Δ.Σ.. Με τον κα¬ 
νονισμό λειτουργίας της σχολής ρυθμίζεται κάθε θέμα 
που αφορά τη διεύθυνση και τη διαχείριση της σχολής, 
τις προϋποθέσεις και τους όρους φοίτησης σε αυτήν 
και γενικά κάθε θέμα που αφορά τη λειτουργία της στα 
πλαίσια του σκοπού του Θεάτρου. 

ια. Υποβάλλει προς έγκριση κατ' έτος απολογισμό 
του έργου του στο Δ.Σ. του Θεάτρου. 

14. Ο καλλιτεχνικός διευθυντής ή ο κατά την παρ. 
15 του παρόντος άρθρου αναπληρωτής του μετέχει 
των συνεδριάσεων του Δ.Σ. χωρίς ψήφο. 

15. Με απόφαση του Υπουργού Πολιτισμού, που 
δημοσιεύεται στην Εφημερίδα της Κυβερνήσεως, διο¬ 
ρίζονται στο Θέατρο δύο αναπληρωτές διευθυντές με 
θητεία που διαρκεί όσο η θητεία τόυ καλλιτεχνικού 
διευθυντή. Με την καθ' οιονδήποτε τρόπο λήξη της 
θητείας του καλλιτεχνικού διευθυντή λήγει αυτοδικαίως 
και η θητεία των αναπληρωτών χωρίς να θεμελιώνεται 
δικαίωμα αποζημίωσης ή άλλης απαίτησης από οποια¬ 
δήποτε αιτία. 

Ο ένας αναπληρωτής έχει τα προσόντα της παρα¬ 
γράφου 13 του παρόντος άρθρου και προτείνεται από 
τον καλλιτεχνικό διευθυντή, τον οποίο επικουρεί και 
αναπληρώνει στα καθήκοντά του των εδαφίων α' έως 
ζ της παραγράφου 13 του παρόντος άρθρου. Ο άλλος 
αναπληρωτής είναι πτυχιούχος Α.Ε.Ι. ή κάτοχος ισότιμου 
τίτλου της αλλοδαπής με αποδεδειγμένες διοικητικές 
ικανότητες, προτείνεται για διορισμό από το Δ.Σ. του 
Θεάτρου και επικουρεί και αναπληρώνει τον καλλιτεχνικό 
διευθυντή στα υπόλοιπα πλην των αναφερόμενων στα 
εδάφια α' εως ζ' καθήκοντά του. 

16. Οι αποφάσεις στα θέματα για τα οποία αρμόδιος 
είναι ο καλλιτεχνικός διευθυντής του Θεάτρου ή οι 
αναπληρωτές του βρίσκονται μέσα στα πλαίσια του 
προϋπολογισμού και των κατευθυντήριων γραμμών και 
της πολιτικής που έχει χαράξει το Δ.Σ.. 

Ο καλλιτεχνικός διευθυντής κατά τη διάρκεια της 
θητείας του μπορεί να συνάψει με το Θέατρο δύο συμ¬ 
βάσεις έργου κατ' ανώτατο όριο ετησίως. Στην υπο¬ 
γραφή των συμβάσεων αυτών το Θέατρο εκπροσωπείται 
από τον πρόεδρο του Δ.Σ¬ 
Ι 7. Οι αποδοχές του καλλιτεχνικού διευθυντή κάθε 
Θεάτρου και των αναπληρωτών του, καθώς και τα κάθε 


είδους επιδόματα και προσαυξήσεις που χορηγούνται 
σε αυτούς, καθορίζονται με κοινή απόφαση των Υπουρ¬ 
γών Οικονομικών και Πολιτισμού, που δημοσιεύεται στην 
Εφημερίδα της Κυβερνήσεως κατά παρέκκλιση από πς 
διατάξεις των νόμων 1256/1982, 1505/1984, καθώς και 
από κάθε άλλη σχετική γενική ή ειδική διάταξη. 

18. Οι πόροι των Θεάτρων είναι η ετήσια επιχορήγηση 
του Υπουργείου Πολιτισμού, με σχετική πρόβλεψη στον 
ετήσιο προϋπολογισμό του Υπουργείου Πολιτισμού, με 
την οποία θα εξασφαλίζεται διαρκώς ο ανά τριετία 
(3ετία) τουλάχιστον προγραμματισμός των δραστηριο¬ 
τήτων των Θεάτρων, ενισχύσεις από την Ευρωπαϊκή 
Ένωση ή άλλους διεθνείς οργανισμούς, επιχορηγήσεις 
δημόσιων ή μη φορέων και οργανισμών, έσοδα από πς 
καλλιτεχνικές τους δραστηριότητες, χορηγίες, έσοδα 
από εκμετάλλευση περιουσιακών στοιχείων, δωρεές, 
κληρονομιές, κληροδοσίες, καταπιστεύματα, καθώς και 
κάθε είδους κοινωνικοί πόροι. Τα Θέατρα έχουν όλα 
τα δικονομικά και ουσιαστικά προνόμια του Δημοσίου, 
που προβλέπονται από το από 26.7/10.8.1944 κ.δ. ή 
από άλλες διατάξεις και απαλλάσσονται γενικά από 
κάθε φόρο, τέλος χαρτοσήμου, δασμό, δικαίωμα ή ει¬ 
σφορά υπέρ του Δημοσίου ή τρίτου, εκτός από το φόρο 
προστιθέμενης αξίας. Οι δωρεές προς τα Θέατρα α¬ 
παλλάσσονται από το φόρο δωρεάς. 

19. Τα Θέατρα υποβάλλουν στον Υπουργό Πολιπσμού, 
οποτεδήποτε τους ζητηθεί, κάθε στοιχείο προς ενη¬ 
μέρωση για την πορεία των εργασιών και την πραγμα¬ 
τοποίηση των σκοπών τους. 

20. Ο τακτικός έλεγχος της οικονομικής διαχείρισης 
και του ισολογισμού των Θεάτρων, καθώς και τα λοιπά 
καθήκοντα ελεγκτών ασκούνται από δύο ορκωτούς ε¬ 
λεγκτές που ορίζονται με ισάριθμους αναπληρωτές από 
το Συμβούλιο του Σώματος Ορκωτών Ελεγκτών μέχρι 
της εγάρξεως της διαχειρισπκής χρήσεως των Θεάτρων. 
Ο Υπουργός Πολιπσμού παραγγέλλει οποτεδήποτε έ¬ 
κτακτο έλεγχο που διενεργεί το Ελεγκπκό Συνέδριο, 
ανώτερος δημόσιος υπάλληλος ή ανώτερος δικαστικός 
λειτουργός. 

21. Η διαχειριστική χρήση των Θεάτρων αρχίζει την 
1η Σεπτεμβρίου κάθε έτους και τελειώνει την 31η 
Αυγούστου του επόμενου έτους. Ειδικά η πρώτη χρήση 

-■λήγει την 31η Αυγούστου του έτους 1996. 

22. Στο τέλος κάθε χρήσης, το Δ.Σ. κλείνει τους 
λογαριασμούς, κάνει απογραφή της περιουσίας και κα¬ 
ταρτίζει τον ετήσιο ισολογισμό κατά τις κείμενες δια¬ 
τάξεις. Ο ισολογισμός δημοσιεύεται και υποβάλλεται 
για έγκριση, θεωρημένος στον Υπουργό Πολιπσμού, 
συνοδευόμενος από έκθεση του Δ.Σ. και από πιστο¬ 
ποιητικό των ελεγκτών, κατά πς διατάξεις του άρθρου 
43 του κ.ν, 2190/1920. 

23. Τα νομικά πρόσωπα των άρθρων 1 και 2 του 
παρόντος νόμου λύονται πάντοτε με νόμο. Σε περί¬ 
πτωση λύσης ρυθμίζεται με τον ίδιο νόμο και το θέμα 
της τύχης της περιουσίας τους. 

24. Με κοινές αποφάσεις των Υπουργών Οικονομικών 
και Πολιπσμού και με σκοπό την καλύτερη λειτουργία 
των νομικών προσώπων που συνιστώνται με τον παρόντα 
νόμο, θεσπίζονται ειδικές ρυθμίσεις, όσον αφορά τα 
τηρούμενα από αυτά βιβλία και στοιχεία και πς διαδι¬ 
κασίες ελέγχων και λοιπών υποχρεώσεων. 

Άρθρο 4 

1. Τα νομικά πρόσωπα δημοσίου δικαίου με την ε¬ 
πωνυμία Εθνικό Θέατρο" και "Κρατικό Θέατρο Βορείου 
Ελλάδος" καταργούνται. 

2. Όλα τα δικαιώματα και οι υποχρεώσεις και όλη η' 
κινητή και ακίνητη περιουσία καθενός από τα καταρ- 
γούμενα νομικά πρόσωπα, συμπεριλαμβανομένων και 
των ομολόγων, μετοχών ή μεριδίων μετοχών εταιριών 
και γενικά αξιογράφων που τυχόν αυτά κατέχουν, πε- 
ριέρχονται οτο αντίστοιχο νομικό πρόσωπο που συνι- 
στάται με τον παρόντα νόμο ως καθολικός διάδοχος, 
χωρίς καμία ειδικότερη διαδικασία ή διατύπωση και 
φορολογική ή άλλη επιβάρυνση. Με απόφαση του Υ¬ 
πουργού Πολιτισμού ανατίθεται σε ορκωτούς εκτιμητές 
η απογραφή και η εκτίμηση των περιουσιών των κα- 
ταργούμενων νομικών προσώπων. Οι ορκωτοί εκτιμητές 
υποβάλλουν την έκθεσή τους στον Υπουργό Πολιτισμού. 
Όσον αφορά εμπράγματα δικαιώματα σε ακίνητα, που 
περιλαμβάνονται στην περιουσία των καταργούμενων 
νομικών προσώπων, ο αρμόδιος υποθηκοφύλακας κα¬ 
ταχωρεί σημείωση της παρούσας διάταξης στα οικεία 
βιβλία μεταγραφών. Το περιεχόμενο διαθηκών ή δωρεών 
από τις οποίες αντλούν δικαιώματα τα καταργούμενα 
νομικά πρόσωπα διατηρείται όπως έχει. Οι εκκρεμείς 
δίκες των καταργούμενων νομικών προσώπων συνεχί¬ 
ζονται από το αντίστοιχο νομικό πρόσωπο που συνι- 
στάται με τον παρόντα νόμο. 

3. α) Το μόνιμο προσωπικό των καταργούμενων νο¬ 
μικών προσώπων και το προσωπικό με σύμβαση εργασίας 
ιδιωτικού δικαίου αορίστου χρόνου, μέχρι την ολοκλή¬ 
ρωση της διαδικασίας μετάταξης ή μεταφοράς, μετα- 
φέρεται προσωρινά με κοινή απόφαση των Υπουργών 
Προεδρίας της Κυβέρνησης, Οικονομικών και Πολιτι¬ 
σμού, που δημοσιεύεται στη Εφημερίδα της Κυβερνή- 
σεως, στο Υπουργείο Πολιτισμού σε προσωποπαγείς 
θέσεις αντίστοιχου κλάδου και ειδικότητας που συνι- 
στώνται με τη μεταφορά. Με απόφαση του Υπουργού 
Πολιτισμού, το προσωπικό αυτό διατίθεται στο οικείο 
Θέατρο από το οποίο προέρχεται προκειμένου να δια¬ 
σφαλιστεί η συνέχιση της λειτουργίας του. 

β) Όσοι κατέχουν θέσεις μόνιμου προσωπικού και 
προσωπικού με σχέση εργασίας ιδιωτικού δικαίου αο¬ 
ρίστου χρόνου των νομικών προσώπων που καταργού- 
νται με την παράγραφο 1 του παρόντος άρθρου δη¬ 
λώνουν με υπεύθυνη δήλωση του ν. 1599/1986, μέσα 
σε απολειστική προθεσμία τριάντα (30) ημερών από την 
έκδοση του προεδρικού διατάγματος, που προβλέπεται 
από την επόμενη παράγραφο, αν επιθυμούν τη μεταφορά 
τους στο Θέατρο που συνιστάται με τον παρόντα νόμο 
και αντιστοιχεί στο καταργούμενο νομικό πρόσωπο από 
το οποίο προέρχεται η θέση που κατείχαν. 

γ) Με προεδρικό διάταγμα, που εκδίδεται με πρόταση 
των Υπουργών Προεδρίας της Κυβέρνησης, Οικονομι¬ 
κών και Πολιτισμού, μέσα σε προθεσμία έξι (6) μηνών 
από τη δημοσίευση του παρόντος νόμου, καταρτίζεται 
ο εσωτερικός κανονισμός λειτουργίας του Θεάτρου. Με 
τον εσωτερικό κανονισμό καθορίζονται κατά ειδικότητα 
οι θέσεις του αναγκαίου για κάθε Θέατρο προσωπικού, 
η διαδικασία πρόσληψης και τα προσόντα κατά ειδικότητα 
και ρυθμίζεται κάθε θέμα που αφορά στην εσωτερική 
οργάνωση και λειτουργία του Θεάτρου, όπως η διάρ¬ 
θρωση των υπηρεσιών, η κατανομή των αρμοδιοτήτων 
του προσωπικού όλων των κατηγοριών και ειδικοτήτων 
και η λειτουργία της υπηρεσίας γενικά, οι διακρίσεις 
του προσωπικού και η υπηρεσιακή του κατάσταση, τα 
πειθαρχικά παραπτώματα και οι ποινές, η διαδικασία 
πραγματοποίησης των εσόδων και οι τρόποι διαχείρισής 
τους. 

δ) Με απόφαση των Δ.Σ. των συνιστωμένων με τον 


παρόντα νόμο προσώπων, ορίζεται το προσωπικό του 
στοιχείου α' της παρούσας παραγράφου που μετατάσ¬ 
σεται σε θέσεις προσωπικού με σχέση εργασίας ιδιωτικού 
δικαίου αορίστου χρόνου αντίστοιχου κλάδου και ειδι¬ 
κότητας στο Θέατρο που συνιστάται με τον παρόντα 
νόμο και αντιστοιχεί στο καταργούμενο νομικό πρόσωπο 
από το οποίο προέρχεται η θέση του και εκδίδεται 
σχετική διαπιστωτική πράξη του Υπουργού Πολιτισμού, 
που δημοσιεύεται στην Εφημερίδα της Κυβερνήσεως. 

ε) Το προσωπικό του στοιχείου α' της παρούσας 
παραγράφου, που πλεονάζει και δεν μετατάσσεται στα 
συνιστώμενα με τον παρόντα νόμο Θέατρα, μετατάσ¬ 
σεται ή μεταφέρεται με κοινή απόφαση των Υπουργών 
Προεδρίας της Κυβέρνησης, Οικονομικών και Πολιτισμού 
και του κατά περίπτωση αρμόδιου υπουργού, που δη¬ 
μοσιεύεται στην Εφημερίδα της Κυβερνήσεως, μετά από 
αίτησή τους, σε θέση μόνιμου προσωπικού ή προσωπικού 
με σχέση εργασίας ιδιωτικού δικαίου αορίστου χρόνου, 
αντίστοιχου κλάδου, βαθμού και ειδικότητας κατά προ¬ 
τεραιότητα στο Υπουργείο Πολιτισμού ή σε εποπτευό¬ 
μενα από αυτό νομικά πρόσωπα του δημόσιου τομέα 
που έχουν την ίδια έδρα με αυτή των νομικών προσώπων 
που καταργούνται και από τα οποία προέρχεται η θέση. 
Αν δεν υφίσταται θέση ίδιου ή συναφούς κλάδου ή 
ειδικότητας, η-μετάταξη ή μεταφορά γίνεται σε άλλο 
υπουργείο ή Ν.Π.Δ.Δ. ή, εφόσον οι εργαζόμενοι το 
επιθυμούν, σε Ν.Π.Ι.Δ. του δημόσιου τομέα που έχει 
την ίδια έδρα με αυτή των νομικών προσώπων που 
καταργούνται και από τα οποία προέρχεται η θέση, 
εκτός αν με δήλωσή τους οι ενδιαφερόμενοι δηλώσουν 
ότι επιθυμούν μετάταξη ή μεταφορά σε υπηρεσία ή 
οργανισμό που εδρεύει αλλού. Η μετάταξη ή μεταφορά 
γίνεται σε κενές θέσεις του ίδιου κλάδου και ειδικότητας. 
Αν δεν υπάρχουν κενές θέσεις στον ίδιο κλάδο και 
ειδικότητα, η μετάταξη γίνεται σε προσωποπαγείς θέσεις 
που συνιστώνται με την πράξη μετάταξης και καταρ- 
γούνται αυτοδίκαια με την με οποιονδήπτοε τρόπο 
αποχώρηση του μετατασσόμενου προσωπικού. Στις πε¬ 
ριπτώσεις που δεν υπάρχει στο Υπουργείο ή στο νομικό 
πρόσωπο, στο οποίο γίνεται η μετάταξη ο κλάδος και 
η ειδικότητα του μεταφερόμενου προσωπικού, τότε με 
τη μετάταξη γίνεται ένταξη σε συγγενή, κατά το δυ- 
να-τόν, κλάδο και ειδικότητα σε κενές θέσεις και αν 
δεν υπάρχουν τέτοιες σε προσωποπαγείς θέσεις που 
συνιστώνται με την πράξη μετάταξης και καταργούνται 
αυτοδίκαια με την με οποιονδήποτε τρόπο αποχώρηση 
του μετατασσόμενου προσωπικού. 

στ) Μέχρι να ολοκληρωθεί η διαδικασία μετάταξης ή 
μεταφοράς σε άλλη υπηρεσία ή οργανισμό, η υπηρεσιακή 
και μισθολογική θέση και εξέλιξη του μετατασσόμενου 
προσωπικού, καθώς και τα λοιπά εκκρεμή υπηρεσιακά 
του θέματα ρυθμίζονται κατά τις διατάξεις που ίσχυαν 
για το προσωπικό αυτό, πριν την κατάργηση των νομικών 
προσώπων από τα οποία προέρχεται. Κατά το διάστημα 
αυτό οι κάθε είδους αποδοχές του μετατασσόμενου 
προσωπικού και οι συναφείς ασφαλιστικές υποχρεώσεις 
βαρύνουν το Υπουργείο Πολιτισμού. 

ζ) Κατά το χρονικό διάστημα μέχρι την μετάταξη, 
καθώς και μετά από αυτήν, το προσωπικό των καταρ- 
γούμενων νομικών προσώπων δεν χάνει κανένα μισθο- 
λογικό, ασφαλιστικό ή άλλο δικαίωμα, συνεχίζει εφόσον 
επιθυμεί με την ίδια σχέση και τους ίδιους όρους την 
ασφάλιση στους ίδιους φορείς κύριας και επικουρικής 
ασφάλισης, στους ίδιους κλάδους σύνταξης, νοσοκο¬ 
μειακής, ιατρικής και φαρμακεσπκής περίθαλψης και 
πρόνοιας. Οι μετατασσόμενοι ή μεταφερόμενοι υπάλ- 

ληλοι υποβάλλουν στην υπηρεσία ή οργανισμό στα 
οποία μετατάσσονται ή μεταφέρονται, μέσα σε απο¬ 
κλειστική προθεσμία δύο (2) μηνών από τη μετάταξη ή 
μεταφορά τους, υπεύθυνη δήλωση του ν. 1599/1986, 
με την οποία δηλώνουν τον επιθυμητό κλάδο ασφάλισης. 

η) Ειδικά, όσον αφορά το τεχνικό προσωπικό με 
σχέση εργασίας ιδιωτικού δικαίου αορίστου χρόνου των 
καταργούμενων Θεάτρων, εξακολουθούν και μετά την 
προσωρινή και οριστική μεταφορά τους στις νέες υ¬ 
πηρεσίες να υπάγονται στις διατάξεις του ν. 966/1979, 
όπως κάθε φορά ισχύει. 

Στο παραπάνω προσωπικό, εφόσον συγκεντρώνει τις 
προϋποθέσεις του ν. 966/1979, καταβάλλεται κατά την 
αποχώρησή του από τα Θέατρα, που συνιστώνται με 
τον παρόντα νόμο ή τις άλλες υπηρεσίες στις οποίες 
μετατάσσεται, αποζημίωση που αντιστοιχεί στην υπη¬ 
ρεσία που έχει διανυθεί στα καταργούμενα με τον 
παρόντα νόμο νομικά πρόσωπα, την προσωρινή υπη¬ 
ρεσία στο Υπουργείο Πολιτισμού ή άλλο υπουργείο ή 
Ν.Π.Δ.Δ. ή Ν.Π.Ι.Δ. και την υπηρεσία στη θέση που 
οριστικά μετατάσσεται μέχρι την αποχώρησή του. 

θ) Οι επαναπροσλαμβανόμενοι, σύμφωνα με τα άρθρα 
25 και 26 του ν. 2190/1994 (ΦΕΚ 28 Α), στα Θέατρα 
που καταργούνται με το νόμο αυτόν, των οποίων η 
επαναπρόσληψη ή επαναφορά γίνεται μετά τη θέση σε 
ισχύ του παρόντος νόμου, επανέρχονται στο Υπουργείο 
Πολιτισμού και εφαρμόζονται οι διατάξεις της παρα¬ 
γράφου αυτής. 

ι) Μετά από εισήγηση των αρμόδιων οργάνων των 
συνιστώμενων με τον παρόντα νόμο προσώπων, είναι 
δυνατή, κατά παρέκκλιση από κάθε γενική ή ειδική 
διάταξη, η απόσπαση σε αυτά υπαλλήλων του Υπουρ¬ 
γείου Πολιτισμού, εφόσον το επιθυμούν, με απόφαση 
του Υπουργού Πολιπσμού για χρονικό διάστημα έως 
δύο (2) ετών. Η απόσπαση μπορεί να ανανεώνεται με 
όμοια απόφαση. Ο χρόνος της απόσπασης θεωρείται 
ότι διανύεται στην υπηρεσία από την οποία αποσπάται 
ο υπάλληλος ως προς όλες τις συνέπειες. Το επίδομα, 
που προβλέπεται από το άρθρο 11 του ν. 2021/1992 
(ΦΕΚ 36 Α'), καταβάλλεται και στους αποσπασμένους 
υπαλλήλους του Υπουργείου Πολιπσμού, εφόσον κα¬ 
ταλαμβάνουν ανάλογη θέση. Η μισθοδοσία και οι λοιπές 
υποχρεώσεις συνεχίζουν να βαρύνουν την υπηρεσία 
από την οποία γίνεται η απόσπαση. 

ια) Μέχρι την έκδοση των προεδρικών διαταγμάτων 
και υπουργικών αποφάσεων, που προβλέπονται στον 
παρόντα νόμο, η οργάνωση, διαχείριση και λειτουργία 
των συνιστώμενων με τα άρθρα 1 και 2 νομικών προ¬ 
σώπων ρυθμίζονται με αποφάσεις του Υπουργού Πο¬ 
λιτισμού, που δημοσιεύονται στην Εφημερίδα της Κυ- 
βερνήσεως. 

4. Συμβάσεις εργασίας ορισμένου χρόνου ή έργου 
του προσωπικού των νομικών προσώπων, που καταρ- 
γούνται με την παρ. 1 του άρθρου 4 του παρόντος 
νόμου, παύουν να ισχύουν από την 1η Οκτωβρίου 1995. 

Στο προσωπικό του οποίου οι συμβάσεις δεν ανα¬ 
νεώνονται καταβάλλεται αποζημίωση υπολογιζόμενη 
σύμφωνα με πς διατάξεις του ν. 966/1979 (ΦΕΚ 210 
Α'), όπως κάθε φορά ισχύει. 

Άρθρο 5 

Οι μετοχές της υπό εκκαθάριση ανώνυμης εταιρίας 
με την επωνυμία "ΡΕΞ Α.Ε.- Θεατρικοί Κινηματογραφικοί 
Εμπορικοί Επιχειρήσεις", της οποίας αποκλεισπκός μέ¬ 


τοχος είναι το Ν.Π.Δ.Δ. με την επωνυμία "Εθνικό Θέα¬ 
τρο", που καταργείται με την παράγραφο 1 του άρθρου 
4 του παρόντος νόμου, περιέρχονται στο νομικό πρό¬ 
σωπο που συνιστάται με το άρθρο 1 του παρόντος 
νόμου. Η περιέλευση αυτή συντελείται αυτοδίκαια και 
χωρίς καμία διαδικασία ή διατύπωση και φορολογική ή 
άλλη επιβάρυνση. 

Το Δ.Σ. του νομικού προσώπου, που συνιστάται με 
το άρθρο 1 του παρόντος νόμου, σε ειδική συνεδρίαση 
αποφασίζει για την περαιτέρω πορεία της εκκαθάρισης, 
η οποία θα πρέπει να ολοκληρωθεί μέσα σε απολύτως 
αναγκαίο χρόνο. Μετά την περάτωση της εκκαθάρισης, 
η περιουσία της εταιρίας που απομένει περιέρχεται στο 
νομικό πρόσωπο, που συνιστάται με το άρθρο 1 του 
παρόντος νόμου, χωρίς καμία διαδικασία ή διατύπωση 
και φορολογική ή άλλη επιβάρυνση. Όσον αφορά ε¬ 
μπράγματα δικαιώματα σε ακίνητα που περιλαμβάνονται 
στην περιουσία της παραπάνω εταιρίας, ο αρμόδιος 
υποθηκοφύλακας καταχωρεί σημείωση της παρούσας 
διάταξης στα οικεία βιβλία μεταγραφών. 

Άρθρο 6 

Κρατική Ορχήστρα Ελληνικής Μουσικής 

1. Ιδρύεται νομικό πρόσωπο ιδιωτικού δικαίου με έδρα 
την Αθήνα και επωνυμία "Κρατική Ορχήστρα Ελληνικής 
Μουσικής", που εποπτεύεται από τον Υπουργό Πολι¬ 
τισμού και στη συνέχεια ανάφερεται ως "Ορχήστρα". Η 
Ορχήστρα δεν υπάγεται στο δημόσιο τομέα, ούτε στις 
διατάξεις του δημόσιου λογιστικού, ούτε σπς διατάξεις 
για τις δημόσιες προμήθειες και τα δημόσια έργα και 
λειτουργεί χάριν του δημοσίου συμφέροντος κατά τους 
κανόνες της ιδιωτικής οικονομίας και διέπεται από το 
ιδιωτικό δίκαιο και ειδικότερα από πς διατάξεις του 
παρόντος νόμου. 

2. Η Ορχήστρα αποτελεί κοινωφελές νομικό πρόσωπο 
και έχει ως σκοπό τη διάδοση, προβολή, ανάπτυξη και 
καλλιέργεια κάθε μορφής ελληνικής μουσικής. Στο σκο¬ 
πό περιλαμβάνονται ιδίως: 

α. η μελέτη, έρευνα και διάδοση της λαϊκής, δημοτικής, 
βυζαντικής και σύγχρονης ελληνικής μουσικής, 
β. η διοργάνωση μουσικών, μουσικοχορευπκών και 
μουσικοθεατρικών παραστάσεων, 
γ. η ίδρυση και λειτουργία μουσικών συνόλων, 
δ. η ίδρυση και λειτουργία εργαστηρίων ελληνικής 
μουσικής, καθώς και η διοργάνωση σεμιναρίων, 
ε. η ίδρυση και λειτουργία αρχείου ελληνικής μουσικής, 
στ. η εγγραφή έργων ελληνικής μουσικής σε υλικούς 
φορείς ήχου ή ήχου και εικόνας, 
ζ. η συνεργασία και σύμπραξη με άλλους καλλιτεχνι¬ 
κούς φορείς του δημόσιου ή του ιδιωτικού τομέα, συ¬ 
μπεριλαμβανομένων και καλλιτεχνικών φορέων του ε¬ 
ξωτερικού, στην παραγωγή καλλιτεχνικών εκδηλώσεων. 

Στα πλαίσια των παραπάνω σκοπών η Ορχήστρα 
μπορεί να διοργανώνει και κάθε είδους εκδηλώσεις 
σχετικές με την εθνική μουσική άλλων χωρών. 

3. Πόροι της Ορχήστρας είναι: 

α. ετήσια επιχορήγηση από το Υπουργείο Πολιπσμού, 
β. έσοδα προερχόμενα από μουσικές εκδηλώσεις και 
παραγωγές, 

γ. εισφορές, δωρεές, χορηγίες, επιχορηγήσεις, κλη¬ 
ρονομιές, κληροδοσίες, καταπιστεύματα και κάθε άλλο 
έσοδο από κρατική ή ιδιωτική πηγή, ενισχύσεις από 
την Ευρωπαϊκή Ένωση και άλλους διεθνείς οργανισμούς, 
δ. έσοδα από επενδύσεις χρημαπκών κεφαλαίων. 

ε. έσοδα από εκμετάλλευση ακίνητων περιουσιακών 
στοιχείων. 

4. Η Ορχήστρα απολαμβάνει όλων των διοικητικών, 
οικονομικών και δικαστικών ατελειών καθώς και όλων 
των δικονομικών και ουσιαστικών προνομίων του Δη¬ 
μοσίου, που προβλέπονται στο κ.δ. 26.7/10.8.1944 και 
απαλλάσσεται από κάθε δημόσιο, δημοτικό, κοινοτικό, 
λιμενικό ή δικαστικό τέλος και κάθε φόρο, άμεσο ή 
έμμεσο, εκτός από το φόρο προστιθέμενης αξίας, ει¬ 
σφορά υπέρ τρίτου, καθώς και κάθε άλλο δικαίωμα ή 
τέλος υπέρ του Δημοσίου ή τρίτου. Οι συμβάσεις δω¬ 
ρεών, οι προς την Ορχήστρα επιχορηγήσεις, χορηγίες, 
επιδοτήσεις, χρηματικές παροχές, κληρονομιές, κλη¬ 
ροδοσίες οποιουδήποτε φυσικού ή νομικού προσώπου, 
απαλλάσσονται από κάθε φόρο, τέλος χαρτοσήμου, 
δικαίωμα ή εισφορά υπέρ του Δημοσίου ή τρίτων. 

Με απόφαση του υπουργικού συμβουλίου, που εκδί- 
δεται μετά από πρόταση του Υπουργού Πολιτισμού ή 
του οικείου δημοτικού ή κοινοτικού συμβουλίου ή του 
οργάνου, που εκπροσωπεί το οικείο Ν.Π.Δ.Δ., επιτρέ¬ 
πεται η παραχώρηση υπέρ της Ορχήστρας δωρεάν ή 
με αντάλλαγμα της χρήσεως κτιρίου του Δημοσίου ή 
δήμου ή κοινότητας ή άλλου Ν.Π.Δ.Δ. για τη στέγασή 
της. 

5. Τα όργανα διοίκησης της Ορχήστρας είναι το 
διοικητικό συμβούλιο, ο καλλιτεχνικός διευθυντής και ο 
διοικητικός διευθυντής. 

6. Το διοικητικό συμβούλιο αποτελείται από πέντε 
μέλη και διορίζεται με απόφαση του Υπουργού Πολι¬ 
τισμού, που δημοσιεύεται στην Εφημερίδα της Κυβερ- 
νήσεως, για πενταετή θητεία που παρατείνεται μέχρι 
το διορισμό νέου διοικητικού συμβουλίου και μπορεί να 
ανανεώνεται. Σε περίπτωση μη ολοκλήρωσης από μέλος 
της θητείας του ο Υπουργός Πολιτισμού διορίζει αντι¬ 
καταστάτη, ο οποίος διανύει το υπόλοιπο της θητείας. 
Το διοικητικό συμβούλιο βρίσκεται σε απαρτία όταν 
παρίστανται τουλάχιστον τρία μέλη. Οι αποφάσεις λαμ- 
βάνονται με την απόλυτη πλειοψηφία των παρόντων 
μελών. Σε περίπτωση ισοψηφίας υπερισχύει η ψήφος 
του προέδρου. Ο πρόεδρος και ο αντιπρόεδρος του 
διοικητικού συμβουλίου εκλέγονται από τα μέλη του με 
μυστική ψηφοφορία. Ο πρόεδρος του διοικητικού συμ¬ 
βουλίου εκπροσωπεί την Ορχήστρα δικαστικά και εξώ- 
δικα. Ο αντιπρόεδρος αναπληρώνει τον πρόεδρο όταν 
απουσιάζει ή κωλύεται. 

Μέλος του διοικητικού συμβουλίου που απουσιάζει 
από τις συνεδριάσεις για χρονικό διάστημα τεσσάρων 
(4) συνεχών μηνών εκπίπτει και αντικαθίσταται με α¬ 
πόφαση του Υπουργού Πολιτισμού, που δημοσιεύεται 
στην Εφημερίδα της Κυβερνήσεως. 

Στις συνεδριάσεις του διοικητικού συμβουλίου λαμ¬ 
βάνουν μέρος χωρίς δικαίωμα ψήφου ο καλλιτεχνικός 
διευθυντής και ο διοικητικός διευθυντής της Ορχήστρας. 

Η αποζημίωση ανά συνεδρίαση των μελών του διοι¬ 
κητικού συμβουλίου ορίζεται με κοινή απόφαση των 
Υπουργών Οικονομικών και Πολιτισμού, που δημοσιεύε¬ 
ται στην Εφημερίδα της Κυβερνήσεως, με δυνατότητα 
παρέκκλισης από κάθε σχετική, γενική ή ειδική διάταξη. 
Η σχετική δαπάνη βαρύνει τον προϋπολογισμό της 
Ορχήστρας. 

7. Ο καλλιτεχνικός διευθυντής διορίζεται με απόφαση 
του Υπουργού Πολιτισμού, που δημοσιεύεται στην Ε¬ 
φημερίδα της Κυβερνήσεως, για πενταετή θητεία που 
παρατείνεται μέχρι το διορισμό νέου διευθυντή και 
μπορεί να ανανεώνεται. Στη θέση του καλλιτεχνικού 
διευθυντή διορίζεται πρόσωπο αναγνωρισμένου κύρους 


που έχει σημαντική καλλιτεχνική παρουσία στο χωμυ 
της ελληνικής μουσικής. Με κοινή απόφαση των Υ¬ 
πουργών Πολιτισμού και Οικονομικών, που δημοσιεύεται 
στην Εφημερίδα της Κυβερνήσεως, καθορίζονται οι 
αποδοχές του καλλιτεχνικού διευθυντή, καθώς και τα 
κάθε είδους επιδόματα και προσαυξήσεις που καταβάλ¬ 
λονται σε αυτόν κατά παρέκκλιση από κάθε σχετική, 
γενική ή ειδική, διάταξη. 

Οι αρμοδιότητες του καλλιτεχνικού διευθυντή καθο¬ 
ρίζονται με τον κανονισμό λειτουργίας της Ορχήστρας 
που καταρτίζεται κατά τις διατάξεις της παρ. 11 του 
παρόντος άρθρου. 

8. Ο διοικητικός διευθυντής ορίζεται με απόφαση του 
Υπουργού Πολιτισμού μετά από γνώμη του διοικητικού 
συμβουλίου της Ορχήστρας για πενταετή θητεία, που 
μπορεί να ανανεώνεται. Στην ίδια απόφαση ορίζονται 
και οι αποδοχές του και τα κάθε είδους επιδόματα και 
προσαυξήσεις που καταβάλλονται σε αυτόν. Στη θέση 
του διοικητικού διευθυντή ορίζεται πρόσωπο με πενταετή 
τουλάχιστον εμπειρία σε θέματα οργάνωσης συναυλιών 
και πολιτιστικών εκδηλώσεων. 

9. Το προσωπικό της Ορχήστρας διακρίνεται σε καλ¬ 
λιτεχνικό και διοικητικό-οικονομικό. 

Το καλλιτεχνικό προσωπικό της Ορχήστρας προσ¬ 
λαμβάνεται με απόφαση του καλλιτεχνικού διευθυντή 
και απασχολείται με σύμβαση εργασίας ορισμένου χρό¬ 
νου αποκλειστικής απασχόλησης ή σύμβαση έργου. Για 
τις ανάγκες κάθε καλλιτεχνικής εκδήλωσης της Ορχή¬ 
στρας, ο καλλιτεχνικός διευθυντής μπορεί να αναθέτει 
τις σχετικές εργασίες σε φυσικό πρόσωπο ή φορέα 
του ιδιωτικού ή δημόσιου τομέα. Για την αντιμετώπιση 
έκτακτων ή περιστασιακών αναγκών συγκεκριμένης μου¬ 
σικής εκδηλώσεως επιτρέπεται η επιπλέον πρόσληψη, 
καλλιτεχνών με συμβάσεις έργου που λήγουν αυτοδι¬ 
καίως με την ολοκλήρωση της εκδήλωσης για την οποία 
έγινε η πρόσληψη. 

Με απόφαση του Υπουργού Πολιτισμού, που εκδίδεται 
μετά από σύμφωνη γνώμη του οικείου υπηρεσιακού 
συμβουλίου, μπορεί να αποσπώνται στην Ορχήστρα, 
εφόσον το επιθυμούν, υπάλληλοι του Υπουργείου Πο¬ 
λιτισμού, για χρονικό διάστημα έως δύο (2) ετών. Η 
απόσπαση μπορεί να ανανεώνεται με όμοια απόφαση. 
Ο χρόνος της απόσπασης θεωρείται ότι διανύεται στην 
υπηρεσία από την οποία αποσπάται ο υπάλληλος ως 
προς όλες τις συνέπειες. Το επίδομα, που προβλέπεται 
από το άρθρο 11 του ν. 2021/1992 (ΦΕΚ 36 Α'), 
καταβάλλεται και στους αποσπασμένους στην Ορχήστρα 
υπαλλήλους του Υπουργείου Πολιτισμού, εφόσον κα¬ 
ταλαμβάνουν ανάλογη θέση. Για τη γραμματειακή και 
διοικητική υποστήριξη του διοικητικού συμβουλίου και 
του διοικητικού διευθυντή συνιστώνται τρεις (3) θέσεις 
διοικητικού-οικονομικού προσωπικού, οι οποίες πληρού- 
νται με επιλογή και κατά παρέκκλιση από τις διατάξεις 
για τις προσλήψεις προσωπικού στο Δημόσιο και στον 
ευρύτερο δημόσιο τομέα. 

10. Με την απόφαση του Υπουργού Πολιτισμού, με 
την οποία γίνεται ο διορισμός των μελών του διοικητικού 
συμβουλίου της Ορχήστρας, ορίζεται τριμελής εξελε¬ 
γκτική επιτροπή με ισάριθμα αναπληρωματικά μέλη. Ο 
πρόεδρος της εξελεγκτικής επιτροπής είναι ορκωτός 
ελεγκτής. Η εξελεγκτική επιτροπή ενεργεί τον έλεγχο 
της οικονομικής διαχείρισης της Ορχήστρας. Η θητεία 
των μελών της εξελεγκτικής επιτροπής είναι πενταετής 
και μπορεί να ανανεώνεται. Η ενημέρωση της επιτροπής 
γίνεται από μέλος του διοικητικού συμβουλίου το οποίο 

ορίζεται από αυτό σε ειδική συνεδρίαση. Με κοινή 
απόφαση των Υπουργών Πολιπσμού και Οικονομικών, 
που δημοσιεύεται στην Εφημερίδα της Κυβερνήσεως, 
ορίζεται η αμοιβή των μελών της εξελεγκτικής επιτρο¬ 
πής, καθώς και τα κάθε είδους επιδόματα και προσαυ¬ 
ξήσεις που καταβάλλονται σε αυτά με δυνατότητα 
παρέκκλισης από κάθε σχετική, γενική ή ειδική, διάταξη. 

11. Με απόφαση του διοικητικού συμβουλίου μετά 
από σύμφωνη γνώμη του καλλιτεχνικού διευθυντή κα¬ 
ταρτίζεται ο κανονισμός λειτουργίας της Ορχήστρας, 
ο οποίος εγκρίνεται με κοινή απόφαση των Υπουργών 
Οικονομικών και Πολιτισμού, που δημοσιεύεται στην 
Εφημερίδα της Κυβερνήσεως. Με τον κανονισμό λει¬ 
τουργίας ρυθμίζεται κάθε θέμα που αφορά τις θέσεις 
του προσωπικού, την οργάνωση και τη λειτουργία της 
Ορχήστρας, τις αρμοδιότητες των οργάνων διοίκησης, 
τη διαδικασία πραγματοποίησης των εσόδων και τους 
τρόπους διαχείρισής τους. Με την κοινή απόφαση που 
εγκρίνει τον κανονισμό λειτουργίας της Ορχήστρας 
καθορίζεται και ο ανώτατος αριθμός των προσώπων 
που μπορούν να προσλαμβάνονται. Μέχρι την έκδοση 
του κανονισμού λειτουργίας και για την αντιμετώπιση 
επειγόντων ζητημάτων οι κανόνες λειτουργίας της Ορ¬ 
χήστρας καθορίζονται με αποφάσεις του Υπουργού 
Πολιτισμού. 

12. Η Ορχήστρα διαλύεται μόνο σε περίπτωση αδυ¬ 
ναμίας εκπλήρωσης των σκοπών της με απόφαση του 
διοικητικού συμβουλίου της, που εγκρίνεται από τον 
Υπουργό Πολιτισμού με απόφασή του, που δημοσιεύεται 
στην Εφημερίδα της Κυβερνήσεως. Με την ίδια απόφαση 
τού Υπουργού Πολιτισμού καθορίζονται και τα θέματα 
της εκκαθαρίσεως της Ορχήστρας, η περιουσία της 
οποίας περιέρχεται στο Υπουργείο Πολιτισμού. 

Άρθρο 7 

Ορχήστρα των Χρωμάτων 

1. Ιδρύεται νομικό πρόσωπο ιδιωτικού δικαίου με έδρα 
την Αθήνα και επωνυμία "Ορχήστρα των Χρωμάτων", 
που εποπτεύεται από τον Υπουργό Πολιτισμού. 

Η Ορχήστρα των Χρωμάτων δεν υπάγεται στο δημόσιο 
τομέα ούτε στις διατάξεις του δημόσιου λογιστικού ούτε 
σπς διατάξεις για πς προσλήψεις προσωπικού στο 
δημόσιο τομέα ούτε σπς διατάξεις για τις δημόσιες 
προμήθειες και τα δημόσια έργα και λειτουργεί χάριν 
του δημόσιου συμφέροντος κατά τους κανόνες της 
ιδιωτικής οικονομίας και διέπεται από το ιδιωτικό δίκαιο 
και ειδικότερα από πς διατάξεις του παρόντος νόμου. 

2. Η Ορχήστρα των Χρωμάτων αποτελεί κοινωφελές 
νομικό πρόσωπο και έχει ως σκοπό τη σύμφωνα με το 
πνεύμα του ιδρυτή της ομώνυμης ορχήστρας Μάνου 
Χατζιδάκι καλλιέργεια και προβολή της μουσικής, πέρα 
από τα συμβαπκά όρια της συμφωνικής μουσικής. Στο 
σκοπό αυτόν περιλαμβάνονται ιδίως: 

α. η διάδοση έργων ελληνικής μουσικής στην Ελλάδα 
και στο εξωτερικό, 

β. η οργάνωση, ο προγραμμαπσμός και η εκτέλεση 
έργων ξένων συνθετών του εικοστού αιώνα. 

γ. π πραγματοποίηση ηχογραφήσεων και μαγνητο¬ 
σκοπήσεων εκτέλεσης μουσικών έργων, καθώς και των 
μουσικών εκδηλώσεών της, 
δ. η πιστή ερμηνεία και εκτέλεση των έργων του 
ιδρυτή της "Ορχήστρας των Χρωμάτων" Μάνου Χατζι- 
δάκι, 

ε. η διάσωση και η αξιοποίηση το·· υουσικού έργου 


του Μάνου Χατζιδάκι. 

3. Πόροι της Ορχήστρας των Χρωμάτων είναι: 
α. τα έσοδα από πς μουσικές εκδηλώσεις της, 

β. οι χορηγίες, εισφορές, κληρονομιές, κληροδοσίες 
ή δωρεές, 

γ. τα έσοδα από επενδύσεις χρημαπκών κεφαλαίων, 
δ. τα έσοδα από πς ηχογραφήσεις, παραχωρήσεις 
τηλεοπτικών δικαιωμάτων και γενικά δικαιωμάτων ανα¬ 
παραγωγής ερμηνειών της, 
ε. επιχορήγηση του Υπουργείου Πολιπσμού για την 
κάλυψη των λειτουργικών δαπανών καθώς και για τον 
ετήσιο προϋπολογισμό των δραστηριοτήτων της. 

4. Η Ορχήστρα των Χρωμάτων απολαμβάνει όλων 
των διοικηπκών, οικονομικών και δικαστικών ατελειών, 
καθώς και όλων των δικονομικών και ουσιαστικών προ¬ 
νομίων του Δημοσίου, που προβλέπονται στο κ.δ. 26.7./ 
10.8.1944 και απαλλάσσεται από κάθε δημόσιο, δημοτικό, 
κοινοτικό, λιμενικό ή δικαστικό τέλος και κάθε φόρο, 
άμεσο ή έμμεσο εκτός από το φόρο προστιθέμενης 
αξίας, εισφορά υπέρ τρίτου, καθώς και κάθε άλλο 
δικαίωμα ή τέλος υπέρ του Δημοσίου ή τρίτων. Οι 
συμβάσεις δωρεών, οι προς την Ορχήστρα των Χρω¬ 
μάτων επιχορηγήσεις, χορηγίες, επιδοτήσεις, χρημαπ- 
κές παροχές, κληρονομιές, κληροδοσίες οποιουδήποτε 
φυσικού ή νομικού προσώπου απαλλάσσονται από κάθε 
φόρο, τέλος χαρτοσήμου, δικαίωμα ή εισφορά υπέρ του 
Δημοσίου ή τρίτων. 

Με απόφαση του Υπουργικού Συμβουλίου, που εκδί- 
δεται μετά από πρόταση του Υ πουργού Πολιτισμού ή 
του οικείου δημοτικού ή κοινοτικού συμβουλίου ή του 
οργάνου, που εκπροσωπεί το οικείο Ν.Π.Δ.Δ., επιτρέ¬ 
πεται η παραχώρηση υπέρ της Ορχήστρας των Χρω¬ 
μάτων δωρεάν ή με αντάλλαγμα της χρήσεως κτιρίου 
του Δημοσίου ή δήμου ή κοινότητας ή άλλου Ν.Π.Δ.Δ. 
για τη στέγασή της. 

5. Τα όργανα διοίκησης της Ορχήστρας των Χρωμάτων 
είναι το διοικητικό συμβούλιο και ο καλλιτεχνικός διευ¬ 
θυντής. 

Με απόφαση του διοικητικού συμβουλίου μετά από 
εισήγηση του καλλιτεχνικού διευθυντή προσλαμβάνεται 
στην ορχήστρα αρχιμουσικός με τριετή θητεία, που 
μπορεί να ανανεώνεται. Με την (δια απόφαση καθορί¬ 
ζονται και οι αποδοχές του, καθώς και τα κάθε είδους 
επιδόματα και προσαυξήσεις που καταβάλλονται σε 
αυτόν. 

6. Το διοικητικό συμβούλιο αποτελείται από επτά (7) 
μέλη και διορίζεται με απόφαση του Υπουργού Πολι¬ 
τισμού, που δημοσιεύεται στην Εφημερίδα της Κυβερ¬ 
νήσεως για πενταετή θητεία, που παρατείνεται μέχρι 
το διορισμό του νέου διοικητικού συμβουλίου και μπορεί 
να ανανεώνεται. Με την ίδια απόφαση ορίζεται και ο 
πρόεδρος του διοικητικού συμβουλίου που εκπροσωπεί 
την Ορχήστρα των Χρωμάτων δικαστικά και εξώδικα. 

Σε περίπτωση μη ολοκλήρωσης από μέλος της θητείας 
του, ο Υπουργός Πολιπσμού διορίζει ανπκαταστάτη, ο 
οποίος διανύει το υπόλοιπο της θητείας. 

Το διοικητικό συμβούλιο εκλέγει μεταξύ των μελών 
του τον ανππρόεδρο, που αναπληρώνει τον πρόεδρο 
όταν απουσιάζει ή κωλύεται, το γραμματέα και τον 
ταμία. 

Το διοικητικό συμβούλιο βρίσκεται σε απαρτία, αν 
είναι παρόντα τέσσερα μέλη του. Οι αποφάσεις του 
διοικητικού συμβουλίου λαμβάνοντα με απόλυτη πλειο- 
ψηφία των παρόντων. Σε περίπτωση ισοψηφίας υπερι¬ 
σχύει η ψήφος του προέδρου. 

Μέλος του διοικητικού συμβουλίου που απουσιάζει 

από τις συνεδριάσεις για χρονικό διάστημα τεσσάρων 
(4) συνεχών μηνών εκπίπτει και αντικαθίσταται με α¬ 
πόφαση του Υπουργού Πολιτισμού, που δημοσιεύεται 
στην Εφημερίδα της Κυβερνήσεως. 

Η αποζημίωση ανά συνεδρίαση των μελών του διο- 
κητικού συμβουλίου ορίζεται με κοινή απόφαση των 
Υπουργών Οικονομικών και Πολιτισμού, που δημοσιεύε¬ 
ται στην Εφημερίδα της Κυβερνήσεως, με δυνατότητα 
παρέκκλισης από κάθε σχετική, γενική ή ειδική διάταξη. 
Η σχετική δαπάνη βαρύνει τον προϋπολογισμό της 
Ορχήστρας των Χρωμάτων. 

Στις συνεδριάσεις του διοικητικού συμβουλίου λαμ¬ 
βάνει μέρος χωρίς δικαίωμα ψήφου ο καλλιτεχνικός 
διευθυντής της Ορχήστρας των Χρωμάτων. 

7. Ο καλλιτεχνικός διευθυντής ορίζεται με απόφαση 
του Υπουργού Πολιτισμού, που δημοσιεύεται στην Ε¬ 
φημερίδα της Κυβερνήσεως, με πενταετή θητεία που 
παρατείνεται μέχρι το διορισμό νέου και μπορεί να 
ανανεώνεται. Στη θέση του καλλιτεχνικού διευθυντή 
ορίζεται πρόσωπο αναγνωρισμένου κύρους που έχει 
σημαντική καλλιτεχνική παρουσία στο χώρο της μου¬ 
σικής. Με κοινή απόφαση των Υπουργών Πολιτισμού 
και Οικονομικών, που δημοσιεύεται στην Εφημερίδα της 
Κυβερνήσεως, καθορίζονται οι αποδοχές του καλλιτε¬ 
χνικού διευθυντή, καθώς και τα κάθε είδους επιδόματα 
και προσαυξήσεις που καταβάλλονται σε αυτόν κατά 
παρέκκλιση από κάθε σχετική, γενική ή ειδική, διάταξη. 

Ο καλλιτεχνικός διευθυντής είναι αποκλειστικά αρ¬ 
μόδιος για τη κατάρτιση του ρεπερτορίου και την επιλογή 
των μουσικών παραστάσεων και εμφανίσεων της Ορ¬ 
χήστρας των Χρωμάτων, για την κατάρτιση του προϋ¬ 
πολογισμού κάθε μουσικής παράστασης ή εκδήλωσης, 
καθώς και για την πρόσληψη με οποιαδήποτε νομική 
μορφή του καλλιτεχνικού προσωπικού της Ορχήστρας 
των Χρωμάτων στο πλαίσιο του ετήσιου προϋπολογισμού 
της, όπως ειδικότερα καθορίζεται με τον κανονισμό 
λειτουργίας που εκδίδεται με βάση τις διατάξεις της 
παραγράφου 11 του παρόντος άρθρου. 

8. Το προσωπικό της Ορχήστρας των Χρωμάτων 
διακρίνεται σε διοικητικό και καλλιτεχνικό. 

α) το διοικητικό προσωπικό αποτελείται από επτά (7) 
κατά ανώτατο όριο πρόσωπα που προσλαμβάνονται με 
απόφαση του διοικηπκού συμβουλίου της Ορχήστρας 
των Χρωμάτων με σύμβαση εργασίας ορισμένου χρόνου 
ή σύμβαση έργου. 

β) Το καλλιτεχνικό προσωπικό της Ορχήστρας των 
Χρωμάτων αποτελείται από σαράντα (40) κατά ανώτατο 
όριο μουσικούς που προσλαμβάνονται με απόφαση του 
καλλιτεχνικού διευθυντή με σύμβαση εργασίας ορισμένου 
χρόνου ή σύμβαση έργου. Γκι την αντιμετώπιση έκτα¬ 
κτων ή περιστασιακών αναγκών συγκεκριμένης μουσικής 
εκδήλωσης επιτρέπεται η πρόσληψη καθ' υπέρβαση του 
πιο πάνω ανώτατου ορίου καλλιτεχνών με συμβάσεις 
έργου που λήγουν αυτοδικαίως με την ολοκλήρωση της 
εκδήλωσης για την οποία έγινε η πρόσληψη. 

γ) Με απόφαση του Υπουργού Πολιτισμού, που εκ- 
δίδεται μετά από σύμφωνη γνώμη του οικείου υπηρε¬ 
σιακού συμβουλίου, μπορεί να αποσπώνται στην Ορχή¬ 
στρα των Χρωμάτων υπάλληλοι του Υπουργείου Πολι¬ 
τισμού, εφόσον το επιθυμούν, για χρονικό διάστημα 
έως δύο (2) ετών. Η απόσπαση μπορεί να ανανεώνεται 
με όμοια απόφαση. Ο χρόνος της απόσπασης θεωρείται 
ότι διανύεται στην υπηρεσία από την οποία αποσπάται 
ο υπάλληλος ως προς όλες τις συνέπειες. Το επίδομα, 
που προβλέπεται από το άρθρο 11 του ν. 2021/1992, 
καταβάλλεται και στους αποσπασμένους στην Ορχήστρα 


των Χρωμάτων υπαλλήλους του Υπουργείου Πολιτισμού, 
εφόσον καταλαμβάνουν ανάλογη θέση. 

9. Τα έσοδα από τις δραστηριότητες της Ορχήστρας 
των Χρωμάτων διατίθενται για την εκπλήρωση των 
σκοπών της. Η διαχείριση της περιουσίας της Ορχή¬ 
στρας των Χρωμάτων γίνεται με βάση τον προϋπολο¬ 
γισμό, απολογισμό εσόδων και εξόδων και ισολογισμό 
που καταρτίζονται από το διοικητικό συμβούλιο της 
Ορχήστρας των Χρωμάτων και υποβάλλονται για έγκριση 
στον Υπουργό Πολιτισμού. 

10. Με την απόφαση του Υπουργού Πολιτισμού, με 
την οποία γίνεται ο διορισμός των μελών του διοικητικού 
συμβουλίου της Ορχήστρας των Χρωμάτων, ορίζεται 
τριμελής εξελεγκτική επιτροπή με ισάριθμα αναπληρω¬ 
ματικά μέλη. Ο πρόεδρος της εξελεγκπκής επιτροπής 
είναι ορκωτός ελεγκτής. Η εξελεγκτική επιτροπή ενεργεί 
τον έλεγχο της οικονομικής διαχείρισης της Ορχήστρας 
των Χρωμάτων. Η θητεία των μελών της εξελεγκπκής 
επιτροπής είναι πενταετής και μπορεί να ανανεώνεται. 
Η ενημέρωση της εξελεγκτικής επιτροπής γίνεται από 
μέλος του διοικητικού συμβουλίου, το οποίο ορίζεται 
από αυτό σε ειδική συνεδρίαση. Με κοινή απόφαση των 
Υπουργών Πολιτισμού και Οικονομικών, που δημοσιεύε¬ 
ται στην Εφημερίδα της Κυβερνήσεως, ορίζεται η αμοιβή 
των μελών της εξελεγκτικής επιτροπής με δυνατότητα 
παρέκκλισης από κάθε σχετική, γενική ή ειδική, διάταξη. 

11. Με απόφαση του διοικητικού συμβουλίου, που 
εκδίδεται μέσα σε τρεις (3) μήνες από την έναρξη 
ισχύος του παρόντος, καταρτίζεται ο κανονισμός λει¬ 
τουργίας της Ορχήστρας των Χρωμάτων, ο οποίος 
εγκρίνεται με κοινή απόφαση των Υπουργών Οικονο¬ 
μικών και Πολιπσμού, που δημοσιεύεται στην Εφημερίδα 
της Κυβερνήσεως. Με τον κανονισμό λειτουργίας ρυθ¬ 
μίζεται κάθε θέμα που αφορά τις θέσεις του προσωπικού, 
την οργάνωση και τη λειτουργία της Ορχήστρας των 
Χρωμάτων, τις αρμοδιότητες των οργάνων διοίκησης, 
τη διαδικασία πραγματοποίησης των εσόδων και τους 
τρόπους διαχείρισής τους. Μέχρι την έκδοση του κα¬ 
νονισμού λειτουργίας και για την αντιμετώπιση επειγό¬ 
ντων ζητημάτων οι κανόνες λειτουργίας της Ορχήστρας 
των Χρωμάτων ορίζονται με αποφάσεις του Υπουργού 
Πολιπσμού. 

12. Η Ορχήστρα των Χρωμάτων διαλύεται μόνο σε 
περίπτωση αδυναμίας εκπλήρωσης των σκοπών της με 
απόφαση του διοικητικού της συμβουλίου, που εγκρίνεται 
από τον Υπουργό Πολιπσμού με απόφασή του, που 
δημοσιεύεται στην Εφημερίδα της Κυβερνήσεως. Με 
την ίδια απόφαση του Υπουργού Πολιπσμού καθορίζο¬ 
νται τα θέματα της εκκαθαρίσεως, καθώς και της τύχης 
της περιουσίας της. 

Άρθρο 8 

Κύρωση Σύμβασης 

Κυρώνεται και αποκτά ισχύ νόμου η από 29.7.1994 
σύμβαση μεταξύ του Ελληνικού Δημοσίου και του σω¬ 
ματείου με την επωνυμία "Σύλλογος οι φίλοι της Μου¬ 
σικής", η οποία έχει ως ακολούθως: 

"ΑΡΙΘΜΟΣ 25736 

ΣΥΜΒΑΣΗ ΙΔΡΥΣΗΣ ΟΡΓΑΝΙΣΜΟΥ 
ΜΕ ΤΗΝ ΕΠΩΝΥΜΙΑ 
ΜΟΥΣΙΚΟΣ ΚΑΙ ΕΚΠΑΙΔΕΥΤΙΚΟΣ 
ΟΡΓΑΝΙΣΜΟΣ ΕΛΛΑΔΟΣ 

Στην Αθήνα σήμερα, την εικοστή ενάτη (29η) του 

μηνός Ιουλίου του έτους χίλια εννιακόσια ενενήντα 
τέσσερα (1994), ημέρα Παρασκευή και στα Γραφεία του 
Σωματείου με την επωνυμία 'ΣΥΛΛΟΓΟΣ ΟΙ ΦΙΛΟΙ ΤΗΣ 
ΜΟΥΣΙΚΗΣ" (Βασιλίσσης Σοφίας και Π. Κόκαλη 1), όπου 
ήρθα, μετά από σχετική πρόσκληση, για την υπογραφή 
του συμβολαίου μου τούτου, σε μένα τη Συμβολαιογράφο 
και κάτοικο Αθηνών ΔΙΟΝΥΣΙΑ ΠΑΠΑ-ΚΟΣΜΟΠΟΥΛΟΥ, 
που εδρεύω στην Αθήνα και στην οδό Ηρακλείτου 
αριθμός 5, εμφανίστηκαν οι γνωστοί μου και μη εξαι¬ 
ρούμενοι από το Νόμο: (Α) ΑΘΑΝΑΣΙΟΣ ή ΘΑΝΟΣ 
ΜΙΚΡΟΥΤΣΙΚΟΣ, γιος του Στέργιου και της Κωνστα¬ 
ντίνας, Μουσικοσυνθέτης - Υπουργός Πολιτισμού, που 
γεννήθηκε στην Πάτρα Αχαίας, το έτος 1947 κατοικεί 
στην Αθήνα (οδός Μητσαίων, αριθμός 18) και είναι 
κάτοικος του με αριθμό I 030.873/1992 Ελληνικού Δια¬ 
βατηρίου, ο οποίος στην προκειμένη περίπτωση ενεργεί 
ως εκπρόσωπος του Ελληνικού Δημοσίου, με την ιδιό¬ 
τητα του ως Υπουργού Πολιτισμού και (Β) ΧΡΗΣΤΟΣ 
ΛΑΜΠΡΑΚΗΣ, γιος του Δημητρίου και της Έλσας, 
εκδότης εφημερίδων, ο οποίος γεννήθηκε στην Αθήνα, 
το έτος 1934, κατοικεί στην Αθήνα (οδός Χρήστου 
Λαδά αριθμός 3) κάτοχος του με τον αριθμό Μ 154.944/ 
1984 Δελτίου Ταυτότητας του Γ' Παραρτήματος Ασφά¬ 
λειας Αθηνών ελληνικής ιθαγένειας, ο οποίος στην 
προκειμένη περίπτωση ενεργεί με την ιδιότητα του 
Προέδρου του Διοικητικού Συμβουλίου και νομίμου εκ¬ 
προσώπου του Σωματείου με την επωνυμία 'ΣΥΛΛΟΓΟΣ 
ΟΙ ΦΙΛΟΙ ΤΗΣ ΜΟΥΣΙΚΗΣ" που εδρεύει στο Δήμο 
Αθηναίων (Βασιλίσσης Σοφίας και Π. Κόκκαλη αριθμός 
1) και έχει εξουσιοδοτηθεί για την υπογραφή του συμ¬ 
βολαίου τούτου, με απόφαση του Διοικητικού του Συμ¬ 
βουλίου, η οποία έχει ληφθεί κατά τη συνεδρίασή του 
της 12ης Ιουλίου 1994, όπως προκύπτει από το εδώ 
προσαρτώμενο πρακτικό, με τον αριθμό 199. 

Το διοικητικό συμβούλιο που διοικεί σήμερα το σω¬ 
ματείο αυτό έχει εκλεγεί από τη Γενική Συνέλευση των 
Μελών του τη 10η Νοεμβρίου 1993 και έχει συγκροτηθεί 
σε σώμα την ίδια ημερομηνία (10 Νοεμβρίου 1993). 

Τα σχετικά πρακτικά (Γενικής Συνέλευσης και Διοι¬ 
κητικού Συμβουλίου) προσαρτώνται εδώ νόμιμα υπογε¬ 
γραμμένα. 

Οι εμφανιζόμενοι με την ιδιότητα με την οποία πα- 
ρίστανται καθένας δηλώνουν τα εξής: 

Ο "ΣΥΛΛΟΓΟΣ ΟΙ ΦΙΛΟΙ ΤΗΣ ΜΟΥΣΙΚΗΣ" ιδρύθηκε 
το έτος 1953. Το καταστατικό του (το οποίο προσαρτάται 
εδώ σε επικυρωμένο αντίγραφο), εγκρίθηκε με την με 
αριθμό 12.668/ 27ης Νοεμβρίου 1953 απόφαση του 
Πρωτοδικείου Αθηνών και καταχωρήθηκε στο νέο Μη¬ 
τρώο Σωματείων του Δικαστηρίου αυτού την 30ή Ιουνίου 
1972, με αύξοντα αριθμό 2.051. 

Ο "ΣΥΛΛΟΓΟΣ ΟΙ ΦΙΛΟΙ ΤΗΣ ΜΟΥΣΙΚΗΣ" είναι εκ 
των ιδρυτών του Οργανισμού Μεγάρου Μουσικής Αθη¬ 
νών, που συστήθηκε με την με αριθμό 7.431/27ης 
Ιουλίου 1981 πράξη του Συμβολαιογράφου Αθηνών Κί- 
μωνα Χλαμπανίδη, η οποία κυρώθηκε με το άρθρο 10 
του ν. 1198/1981. 

Στα πλαίσια εκτέλεσης των σκοπών του, ο "ΣΥΛΛΟ¬ 
ΓΟΣ ΟΙ ΦΙΛΟΙ ΤΗΣ ΜΟΥΣΙΚΗΣ" υπέγραψε με την 
"ΜΟΥΣΙΚΗ ΚΑΜΕΡΑΤΑ Εταιρεία Περιωρισμένης Ευθύ¬ 
νης " σύμβαση για τη δημιουργία και οργάνωση ορχή¬ 
στρας δωματίου με την επωνυμία "Η ΚΑΜΕΡΑΤΑ - 
ΟΡΧΗΣΤΡΑ ΤΩΝ ΦΙΛΩΝ ΤΗΣ ΜΟΥΣΙΚΗΣ" και για τις 
διεθνείς εκδηλώσεις "ΙΑ ΟΑΜΕΒΑΤΑ - ΡΒΙΕΝ08 ΟΡ 
ΜΙΙ3ΙΟ ΟΠΟΗΕ5ΤΠΑ-. 

Τον τίτλο αυτό ο "ΣΥΛΛΟΓΟΣ ΟΙ ΦΙΛΟΙ ΤΗΣ ΜΟΥ¬ 
ΣΙΚΗΣ" κατοχύρωσε στην επωνυμία του ως σήμα, με 


την με αριθμό 114.169/22ας Ιανουάριου 1992 δήλωσή 
του στο Υπουργείο Εμπορίου (Διεύθυνση Εμπορικής και 
Βιομηχανικής Ιδιοκτησίας). 

Η ως άνω σύμβαση διάρκειας τριών (3) ετών λήγει 
την 15η Σεπτεμβρίου 1994. 

Με δεδομένη την επιτυχή πορεία και δραστηριότητα 
της ορχήστρας αυτής, αλλά και μετά τη διαπίστωση ότι 
η παραπέρα ανάπτυξή της με στόχο την ουσιαστικότερη 
προσφορά της στην πολιτιστική ανάπτυξη, εκπαίδευση 
και καλλιέργεια των πολιτών αλλά και την προβολή της 
μουσικής δραστηριότητας της χώρας διεθνώς, τα μέρη 
συμφώνησαν να συνεργασθούν για την παραπέρα ορ¬ 
γάνωση και ανάπτυξη της ορχήστρας αυτής και την 
υπαγωγή της σε νέο φορέα αυξημένου κύρους, με τη 
συμμετοχή του Ελληνικού Δημοσίου. 

Έτσι οι συμβαλλόμενοι, με την ιδιότητα, με την οποία 
παρίσταται καθένας, αποβλέποντας στη συνέχιση και 
επέκταση των δραστηριοτήτων της ορχήστρας, αλλά 
και στη βελτίωση του σχήματος και των υπηρεσιών της, 
συμφωνούν τα εξής: 

ΑΡΘΡΟ Ιο 

Ίδρυση-Επωνυμία-Έδρα-Μορφή 

Ιδρύεται ίδιο νομικό πρόσωπο ιδιωτικού δικαίου με 
έδρα το Δήμο Αθηναίων και την επωνυμία "ΜΟΥΣΙΚΟΣ 
ΚΑΙ ΕΚΠΑΙΔΕΥΤΙΚΟΣ ΟΡΓΑΝΙΣΜΟΣ ΕΛΛΑΔΟΣ". 

Ο Οργανισμός απολαμβάνει οικονομικής και διοικη¬ 
τικής αυτοτέλειας, λειτουργεί σύμφωνα με τις αρχές 
της ιδιωτικής οικονομίας, δεν υπόκειται σε κρατικό 
έλεγχο σκοπιμότητας, αλλά μόνο σε έλεγχο νομιμότητας 
της διαχείρισης των κρατικών επιχορηγήσεων και τελεί 
υπό την εποπτεία του Υπουργείου Πολιτισμού. 

ΑΡΘΡΟ 2ο 

Ο οργανισμός είναι κοινωφελής και όχι κερδοσκοπι¬ 
κός, τυχόν δε κέρδη από τις δραστηριότητές του 
διατίθενται για την εκτέλεση των σκοπών του. 

ΑΡΘΡΟ 3ο 
Σκοποί 

Οι σκοποί του οργανισμού είναι: 

- Ο προγραμμαπσμός και η οργάνωση καλλιτεχνικών 
και εκπαιδευτικών εκδηλώσεων της Ορχήστρας "Η ΚΑ- 
ΜΕΡΑΤΑ-ΟΡΧΗΣΤΡΑ ΤΩΝ ΦΙΛΩΝ ΤΗΣ ΜΟΥΣΙΚΗΣ", 
στην Ελλάδα και στο εξωτερικό. 

- Η πραγματοποίηση ηχογραφήσεων και μαγνητο¬ 
σκοπήσεων μουσικών έργων. 

- Η αναπαραγωγή με την παραχώρηση των σχετικών 
δικαιωμάτων του, των ερμηνειών της ορχήστρας ή 
συνόλων της σε ηχογραφήματα και η διάθεσή τους στο 
κοινό. 

- Η οργάνωση και εκτέλεση μουσικών εκπαιδευτικών 
δραστηριοτήτων. 

- Η συνεργασία για την επίτευξη των άνω σκοπών 
με αντίστοιχους ελληνικούς και διεθνείς Οργανισμούς. 

ΑΡΘΡΟ 4ο 

Διοίκηση του Οργανισμού 

(α) Ο Οργανισμός διοικείται από διοικητικό συμβούλιο, 
το οποίο αποτελείται από έξι (6) μέλη. Το αξίωμα του 
Συμβούλου είναι τιμητικό και άμισθο. 

(β) Το Διοικητικό Συμβούλιο του Οργανισμού διοιρίζεται 
και, σε περίπτωση κενώσεως θέσεως συμβούλου, συ¬ 
μπληρώνεται με απόφαση του Υπουργού Πολιτισμού. 

(γ) Η θητεία του Διοικητικού Συμβουλίου είναι πέντε 
(5) ετών από του διορισμού του, παρατείνεται δε μέχρι 
του διορισμού νέου Διοικητικού Συμβουλίου. Τα μέλη 
του Διοικητικού Συμβουλίου είναι επανεκλέξιμα. Η θητεία 
μέλους Διοικητικού Συμβουλίου που διορίσθηκε σε α¬ 
ντικατάσταση κενωθείσης θέσεως, λήγει το χρόνο που 
θα έληγε η θητεία εκείνου που αντικαταστάθηκε. 

(δ) Τρεις (3) Σύμβουλοι διορίζονται υποχρεωτικά κα¬ 
τόπιν προηγούμενης εγγράφου υποδείξεως του Σωμα¬ 
τείου με την επωνυμία "ΣΥΛΛΟΓΟΣ ΟΙ ΦΙΛΟΙ ΤΗΣ 
ΜΟΥΣΙΚΗΣ" προς τον Υπουργό Πολιτισμού. Ένα μήνα 
πριν από τη λήξη της θητείας του Διοικητικού Συμβουλίου 
το Σωματείο "ΣΥΛΛΟΓΟΣ ΟΙ ΦΙΛΟΙ ΤΗΣ ΜΟΥΣΙΚΗΣ" 
πρέπει να υποδείξει τα πρόσωπα προς κάλυψη των 
άνω θέσεων στο Διοικητικό Συμβούλιο. 

Εάν ο "ΣΥΛΛΟΓΟΣ ΟΙ ΦΙΛΟΙ ΤΗΣ ΜΟΥΣΙΚΗΣ" παρα¬ 
λείψει την υπόδειξη αυτή, θεωρείται ότι προτείνει τα 
ήδη μέλη του Διοικητικού Συμβουλίου. Σε περίπτωση 
που κενωθεί θέση συμβούλου από εκείνους που υπέδειξε 
ο "ΣΥΛΛΟΓΟΣ ΟΙ ΦΙΛΟΙ ΤΗΣ ΜΟΥΣΙΚΗΣ", ο Υπουργός 
Πολιτισμού υποχρεούται να ζητήσει από το "ΣΥΛΛΟΓΟ 
ΟΙ ΦΙΛΟΙ ΤΗΣ ΜΟΥΣΙΚΗΣ" την υπόδειξη του αντικα¬ 
ταστάτη του. 

Εάν ο "ΣΥΛΛΟΓΟΣ ΟΙ ΦΙΛΟΙ ΤΗΣ ΜΟΥΣΙΚΗΣ" αρνηθεί 
την υπόδειξη, ο Υπουργός συμπληρώνει το Διοικητικό 
Συμβούλιο από τον πίνακα των μελών του "ΣΥΛΛΟΓΟΥ 
ΟΙ ΦΙΛΟΙ ΤΗΣ ΜΟΥΣΙΚΗΣ". 

ΑΡΘΡΟ 5ο 

(α) Το Διοικητικό Συμβούλιο εκλέγει μεταξύ των μελών 
του, Πρόεδρο, Αντιπρόεδρο, Γραμματέα και Ταμία. 

Σε περίπτωση που ο Πρόεδρος εκλέγεται από τα 
πρόσωπα που έχουν διορισθεί ως Σύμβουλοι από τον 
Υπουργό Πολιτισμού, ο Αντιπρόεδρος εκλέγεται από 
τους Συμβούλους που έχουν υποδειχθεί από το "ΣΥΛ¬ 
ΛΟΓΟ 01 ΦΙΛΟΙ ΤΗΣ ΜΟΥΣΙΚΗΣ", ενώ σε περίπτωση 
που ο Πρόεδρος εκλέγεται από τους Συμβούλους που 
έχουν “υποδειχθεί" από το "ΣΥΛΛΟΓΟ 01 ΦΙΛΟΙ ΤΗΣ 
ΜΟΥΣΙΚΗΣ", ο Αντιπρόεδρος εκλέγεται από τους Συμ¬ 
βούλους που έχουν διορισθεί από τον Υπουργό Πολι¬ 
τισμού. 

(β) Το Διοικητικό Συμβούλιο συνέρχεται τακτικά μεν 
μία φορά το μήνα, έκτακτα δε όταν το ζητήσει ο 
Πρόεδρος ή δύο Σύμβουλοι. Το Διοικητικό Συμβούλιο 
συγκαλείται με πρόσκληση του Προέδρου προς τα μέλη, 
στην οποία περιέχονται τα θέματα της ημερήσιας δια- 
τάξεως. 

(γ) Το Διοικητικό Συμβούλιο βρίσκεται σε απαρτία αν 
είναι παρόντες ή αντιπροσωπεύονται νόμιμα τρεις (3) 
σύμβουλοι. Κάθε σύμβουλος που απουσιάζει μπορεί να 
αντιπροσωπευθεί από άλλον, με εξουσιοδότηση που 
δίδεται με απλή επιστολή ή τηλεγράφημα στον Πρόεδρο 
του Διοικητικού Συμβουλίου. 

(δ) Οι αποφάσεις του Διοιητικού Συμβουλίου παίρνο- 
νται με απόλυτη πλειοψηφία των παρόντων ή νόμιμα 
αντιπροσωπευομένων μελών. Σε περίπτωση ισοψηφίας 
νικά η άποψη υπέρ της οποίας τάχθηκε ο προεδρεύων 
στη συνεδρίαση. 

(ε) Κάθε σύμβουλος οφείλει να προσέρχεται και να 
μετέχει τακτικά στις συνεδριάσεις του Διοικητικού Συμ¬ 
βουλίου. Σε περίπτωση συνεχούς επί έξι (6) μήνες 


απουσίας Συμβούλου από τις συνεδριάσεις του Διοικη¬ 
τικού Συμβουλίου, το Διοικητικό Συμβούλιο μπορεί, αφού 
θεωρήσει αδικαιολόγητη την απουσία, να θεωρήσει ότι 
ο Σύμβουλος που απουσιάζει παραιτήθηκε και να ζητήσει 
από τον Υπουργό Πολιτισμού τη συμπλήρωση της κενής 
αυτής θέσεως. 

(στ) Σε κάθε συνεδρίαση του Διοικητικού Συμβουλίου 
τηρούνται πρακτικά σε ειδικό βιβλίο, στα οποία κατα¬ 
χωρίζονται όλες οι αποφάσεις που παίρνονται, καθώς 
και οι γνώμες των συμβούλων, εφόσον τούτο ζητηθεί. 
Τα πρακτικά υπογράφονται από όλα τα παριστάμενα 
στη συνεδρίαση μέλη. Αν κάποιο μέλος του Διοικητικού 
Συμβουλίου αρνηθεί την υπογραφή των πρακτικών, η 
άρνησή του αναφέρεται μαζί με την τυχόν αιτιολόγησή 
της. 

ΑΡΘΡΟ 6ο 

(α) Το Διοικητικό Συμβούλιο διοικεί τον Οργανισμό, 
διαχειρίζεται ελεύθερα την περιουσία του και αποφασίζει 
για όλα τα ζητήματα που αφορούν στην εκτέλεση των 
σκοπών του και γενικά ασκεί κάθε εξουσία που απορρέει 
από τον Οργανισμό του και τους Νόμους. 

(β) Ειδικότερα και ενδεικτικά: 

Το Διοικητικό Συμβούλιο: 

(αα) Εκπροσωπεί τον Οργανισμό με τον Πρόεδρο του 
Διοικητικού Συμβουλίου ή ειδικά εξουσιοδοτημένους 
συμβούλους ή τρίτους πληρεξουσίους, ενώπιον όλων 
των ελληνικών ή αλλοδαπών αρχών, των Δικαστηρίων, 
Τραπεζών και κάθε άλλου φυσικού ή νομικού προσώπου. 

(ββ) Συνάπτει συμβάσεις που αφορούν στη διοίκηση 
του Οργανισμού, στην εκτέλεση των σκοπών του ή στη 
διοίκηση και διαχείριση της περιουσίας του. 

(γγ) Καθορίζει τον τρόπο λειτουργίας των υπηρεσιών 
του. 

(δδ) Προσλαμβάνει κάθε είδους προσωπικό με συμ¬ 
βάσεις ορισμένου ή αορίστου χρόνου και με όρους κατά 
περίπτωση και 

(εε) Καταγγέλλει συμβάσεις κ.λπ.. 

(γ) Το Διοικητικό Συμβούλιο μπορεί με απόφασή του 
να παραχωρήσει μέρος των αρμοδιοτήτων του στον 
Πρόεδρο ή σε μερικά από τα μέλη του, αλλά και σε 
ανώτατα διοικητικά στελέχη του. 

(δ) Το Διοικητικό Συμβούλιο συγκροτεί τριμελή Καλ¬ 
λιτεχνική Επιτροπή. 

(ε) Το Διοικητικό Συμβούλιο μπορεί να συγκροτεί 
ομάδες εργασίας. 

(στ) Το Διοικητικό Συμβούλιο μπορεί με αποφάσεις 
του να καταρτίζει εσωτερικούς Κανονισμούς λειτουργίας 
των υπηρεσιών του και της Ορχήστρας. Σε περίπτωση 
που οι Κανονισμοί αυτοί εγκριθούν από τον Υπουργό 
Πολιτισμού, έχουν την ισχύ της συμβάσεως αυτής. 

ΑΡΘΡΟ 7ο 

Πόροι του Οργανισμού 

Πόροι του Οργανισμού είναι: 

(α) Τα έσοδα από τις μουσικές εκδηλώσεις της Ορ¬ 
χήστρας. 

(β) Τα έσοδα από τις ηχογραφήσεις ή την παραχώρηση 
δικαιωμάτων αναπαραγωγής ερμηνειών της Ορχήστρας, 
(γ) Οι χορηγίες προς τον Οργανισμό. 

(δ) Τυχόν κληρονομίες, κληροδοσίες ή δωρεές στον 
Οργανισμό και 

(ε) Επιχορηγήσεις του Ελληνικού Δημοσίου, με σχετική 

πρόβλεψη στον ετήσιο προϋπολογισμό του Υπουργείου 
Πολιτισμού με τις οποίες θα εξασφαλίζεται διαρκώς ο 
ανά τριετία (3ετία) τουλάχιστον προγραμματισμός των 
δραστηριοτήτων της Ορχήστρας. 

ΑΡΘΡΟ 8ο 

Ο εκπρόσωπος του Σωματείου με την επωνυμία "ΣΥΛ¬ 
ΛΟΓΟΣ ΟΙ ΦΙΛΟΙ ΤΗΣ ΜΟΥΣΙΚΗΣ" δηλώνει ότι υπό¬ 
σχεται και αναλαμβάνει την υποχρέωση να προβεί, μετά 
τη δημοσίευση του κυρωτικού της συμβάσεως αυτής 
νόμου στην Εφημερίδα της Κυβερνήσεως και για όλο 
το χρόνο συνεργασίας του με τον Οργανισμό, στις 
εξής παραχωρήσεις, ήτοι: 

(α) Του δικαιώματος χρήσεως της επωνυμίας της 
Ορχήστρας. 

(β) Των δικαιωμάτων του πνευματικής ιδιοκτησίας επί 
όλων των ηχογραφήσεων και όλων γενικά των παρα¬ 
γωγών που έχει πραγματοποιήσει ως τώρα η Ορχήστρα. 

(υ) Της χρήσεως του Αρχείου της Ορχήστρας. 

ΑΡΘΡΟ 9ο 
Βιβλία και στοιχεία 

Ο Οργανισμός τηρεί υποχρεωτικά τα ακόλουθα βιβλία 
και στοιχεία: 

(α) Βιβλίο Πρωτοκόλλου αλληλογραφίας. 

(β) Βιβλίο Πρακτικών Συνεδριάσεως Διοικητικού Συμ¬ 
βουλίου. 

(γ) Βιβλίο Λογιστικής παρακολούθησης στο οποίο κα¬ 
ταχωρίζονται με χρονολογική σειρά και με λογισπκή 
τάξη όλα τα έσοδα και έξοδα του Οργανισμού που 
πραγματοποιούνται σε κάθε χρήση. 

(δ) Βιβλίο χορηγιών και οικονομικών. 

(ε) Στελέχη αριθμημένων διπλοτύπων αποδείξεων ει- 
σπράξεως και ενταλμάτων πληρωμής, θεωρημένα από 
τον Πρόεδρο. 

(στ) Κάθε άλλο βιβλίο ή στοιχείο που ορίζει ο νόμος 
ή που το Διοικητικό Συμβούλιο κρίνει ότι είναι απαραίτητο 
για την παρακολούθηση της διαχείρισης της περιουσίας 
του Οργανισμού και της εκτέλεσης των σκοπών του. 

ΑΡΘΡΟ 10ο 

(α) Ο Οργανισμός απολαμβάνει όλων γενικά των 
δικαστικών και ουσιαστικών προνομίων και ατελειών οι 
οποίες προβλέπονται για το Ελληνικό Δημόσιο στο Κ.Δ. 
26.7/ 10.8.1944. 

(β) Ο Οργανισμός αποτελεί Νομικό Πρόσωπο Ιδιωτικού 
Δικαίου (Ν.Π.Ι.Δ.) που επιδιώκει πολιτιστικούς σκοπούς 
κατά την έννοια του άρθρου 35, παράγραφοι 4 και 5 
του ν. 1884/1990 (ΦΕΚ 81 Α' 1990), χωρίς να χρειάζεται 
γι' αυτό άλλη διαπιστωτική πράξη. 

(γ) Οι συμβάσεις δωρεών, οι προς τον Οργανισμό 
χρηματικές παροχές, επιχορηγήσεις, επιδοτήσεις, κλη¬ 
ροδοσίες και δωρεές οποιοσδήποτε φυσικού ή νομικού 
προσώπου, απαλλάσσονται κάθε φόρου, τέλους χαρ¬ 
τοσήμου, δικαιώματος ή εισφοράς υπέρ του Δημοσίου 
ή τρίτων ή εισφοράς υπέρ του Δημοσίου ή τρίτων ή 
εισφοράς υπέρ του Ταμείου Συντάξεως Νομικών. 

ΑΡΘΡΟ 11ο 
Οικονομική διαχείριση 

(α) Η οικονομική διαχείριση του Οργανισμού είναι 
ενιαία και περιλαμβάνει ετήσια περίοδο η οποία αρχίζει 


την 1η Ιουλίου του κάθε χρόνου και λήγει την 30ή 
Ιουνίου του επομένου χρόνου. 

Εξαιρετικά η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυ¬ 
βερνήσεως του κυρωτικού της συμβάσεως αυτής νόμου 
και μπορεί να παραταθεί μέχρι την 31η Δεκεμβρίου του 
επόμενου ημερολογιακού έτους, με απόφαση του Διοι¬ 
κητικού Συμβουλίου του Οργανισμού. 

(β) Η οικονομική διαχείριση γίνεται με βάση τον 
προϋπολογισμό, τον απολογισμό εσόδων και εξόδων 
και τον ισολογισμό, που εγκρίνονται από το Διοικητικό 
Συμβούλιο του Οργανισμού και υποβάλλονται στην ε~ 
ποπτεύουσα αρχή. 

ΑΡΘΡΟ 12ο 

Διάλυση Οργανισμού - Τύχη περιουσίας 

(α) Ο Οργανισμός διαλύεται μόνο σε περίπτωση α¬ 
δυναμίας εκπλήρωσης των σκοπών του, μετά από νεώ- 
τερη συμφωνία των μερών. 

(β) Σε περίπτωση διαλύσεως η κινητή και ακίνητη 
περιουσία του Οργανισμού θα περιέρχεται στον Οργα¬ 
νισμό Μεγάρου Μουσικής Αθηνών (ΟΜΜΑ). 

ΑΡΘΡΟ 13ο 

(α) Η ισχύς της σύμβασης αυτής αρχίζει από τη 
δημοσίευση στην Εφημερίδα της Κυβερνήσεως του νό¬ 
μου που θα την κυρώσει. 

(β) Η σύμβαση μπορεί να τροποποιηθεί και με Προε¬ 
δρικά Διατάγματα, μόνο όμως με νεώτερη σύμβαση 
μεταξύ των μερών. 

Καθένας από τους συμβαλλόμενους με την ιδιότητα 
με την οποία παρίσταται δηλώνει ότι αποδέχεται τα 
παραπάνω. 

Σε πίστωση όλων αυτών σύντάχθηκε η πράξη αυτή 
σε οκτώ (8) φύλλα με περιθώρια, η οποία αφού ανα- 
γνώστηκε καθαρά και έντονα και σε επήκοο των εμ- 
φανιζομένων υπογράφεται νόμιμα: 

ΟΙ ΣΥΜΒΑΛΛΟΜΕΝΟΙ 
Αθανάσιος (Θάνος) Μικρούτσικος 
Χρήστος Λαμπράκης 

Η ΣΥΜΒΟΛΑΙΟΓΡΑΦΟΣ 
7·Σ. Διονυσία Παπά-Κοσμοπούλου 
Ακριβές αντίγραφο-Αθήνα αυθημερόν 
Η Συμβολαιογράφος Αθηνών" 

Άρθρο 9 

Εθνικό Κέντρο Βιβλίου 

1. Ιδρύεται νομικό πρόσωπο ιδιωτικού δικαίου με έδρα 
την Αθήνα και επωνυμία "Εθνικό Κέντρο Βιβλίου", που 
εποπτεύεται από τον Υπουργό Πολιτισμού. 

Το Εθνικό Κέντρο Βιβλίου δεν υπάγεται στο δημόσιο 
τομέα ούτε στις διατάξεις του δημόσιου λογιστικού ούτε 
στις διατάξεις για τις δημόσιες προμήθειες και τα 
δημόσια έργα, λειτουργεί χάριν του δημοσίου συμφέ¬ 
ροντος κατά τους κανόνες της ιδιωτικής οικονομίας, 
διέπεται από το ιδιωπκό δίκαιο και από τις διατάξεις 
του παρόντος νόμου. 

2. Το Εθνικό Κέντρο Βιβλίου αποτελεί κοινωφελές 
νομικό πρόσωπο και έχει ως σκοπό τον καθορισμό, το 
σχεδίασμά και την εφαρμογή εθνικής πολιτικής για την 

προώθηση του βιβλίου ως μορφωτικού, πολιτιστικού και 
ψυχαγωγικού μέσου. Στο σκοπό αυτόν περιλαμβάνονται 
ιδίως: 

α. η διεξαγωγή ερευνών και στατιστικών μελετών 
αναφορικά με ας συνθήκες παραγωγής του βιβλίου και 
διάθεσής του στο κοινό, καθώς και την αναγνωσπκή 
συμπεριφορά του κοινού, 

β. η έκδοση έντυπων και μη σταπστικών δεδομένων 
βιβλιολογικού ενδιαφέροντος, 
γ. η μελέτη της ελληνικής εκδοτικής ιστορίας και η 
ίδρυση μουσείου τυπογραφίας, 
δ. η δημιουργία και οργάνωση βιβλιοθήκης βιβλιολο- 
γικού χαρακτήρα και η δημιουργία ηλεκτρονικού δικτύου 
σύνδεσης με την Εθνική Βιβλιοθήκη, ας δημόσιες και 
δημοακές βιβλιοθήκες, πληροφοριακά δίκτυα με αντί¬ 
στοιχο υλικό, εκδοτικούς οίκους και βιβλιοπωλεία, 
ε. η δημιουργία οπακοακουστικού αρχείου λογοτε¬ 
χνών, για τη συγκέντρωση και ταξινόμηση του έντυπου 
και ηλεκτρονικού οπακοακουστικού υλικού που υπάρχει 
ήδη και είναι διάσπαρτο, καθώς και νέου υλικού, με 
σκοπό τη δημιουργία τράπεζας οπακοακουστικού υλικού 
Ελλήνων λογοτεχνών, 

στ. η δημιουργία εργαστηρίου και η υλοποίηση προ¬ 
γραμμάτων επαγγελμαακής κατάρπσης στα επαγγέλ¬ 
ματα του βιβλίου, η διοργάνωση ειδικών σεμιναρίων 
μετάφρασης, καθώς και η δημιουργία κέντρου μετάφρα¬ 
σης για την υποστήριξη του έργου Ελλήνων και ξένων 
μεταφραστών σε συνεργασία με μεταφρασπκά κέντρα 
στην Ελλάδα και το εξωτερικό και τη δημιουργία τρά¬ 
πεζας δεδομένων, 

ζ. η ανάπτυξη σχέσεων με χώρες μέλη της Ευρωπαϊκής 
Ένωσης, καθώς και με τρίτες χώρες για τη συνεργασία 
σε θέματα βιβλίου και την ενεργό συμμετοχή της χώρας 
σε προγράμματα της Ευρωπαϊκής Ένωσης και άλλων 
διεθνών οργανισμών, 

η. η προώθηση διαρθρωτικών μέτρων υποστήριξης 
της πρωτογενούς ελληνικής παραγωγής βιβλίων, καθώς 
και η υποστήριξη των συντελεστών της, 
θ. η προβολή του ελληνικού βιβλίου στην Ελλάδα και 
το εξωτερικό και 

ι. η παροχή πληροφόρησης, συμβουλών και τεχνικής 
υποστήριξης προς το κοινό, καθώς και η ενίσχυση κάθε 
πολιτιστικής δραστηριότητας που συμβάλλει στη διά¬ 
δοση του βιβλίου. 

3. Το Εθνικό Κέντρο Βιβλίου επιχορηγείται με ποσοστό 
είκοσι τοις εκατό 20% που υπολογίζεται επί της αμοιβής 
που εισπράττεται από τους οργανισμούς συλλογικής 
διαχείρισης για λογαριασμό των πνευματικών δημιουρ¬ 
γών και των εκδοτών από την παραγωγή, εισαγωγή ή 
πώληση φωτοτυπικών μηχανημάτων, χαρτιού κατάλλη¬ 
λου για φωτοτυπίες και ηλεκτρονικών υπολογιστών 
σύμφωνα με την παράγραφο 3 του άρθρου 18 του ν. 
2121/1993 (ΦΕΚ 25 Α). Το Εθνικό Κέντρο Βιβλίου 
επιχορηγείται επίσης από το Υπουργείο Πολιτισμού. 
Κατά τα άλλα οι πόροι του Εθνικού Κέντρου Βιβλίου 
συνίστανται σε έσοδα προερχόμενα από εκδηλώσεις 
και παραγωγές, από επενδύσεις χρηματικών κεφαλαίων, 
από εκμετάλλευση κινητών και ακίνητων περιουσιακών 
στοιχείων, καθώς και σε εισφορές, δωρεές, χορηγίες, 
επιχορηγήσεις, κληρονομιές, κληροδοσίες, καταπιστεύ¬ 
ματα και κάθε άλλο έσοδο από κρατική ή ιδιωτική πηγή, 
ενισχύσεις από την Ευρωπαϊκή Ένωση ή από άλλους 
διεθνείς οργανισμούς. 

4. Το Εθνικό Κέντρο Βιβλίου απολαμβάνει όλων των 
διοικητικών, οικονομικών και δικαστικών ατελειών, καθώς 


και όλων των δικονομικών και ουσιαστικών προνομίων 
του Δημοσίου που προβλέπονται στο κ.δ. 26.7./ 
10.8.1944 και απαλλάσσεται από κάθε δημόσιο, δημοτικό, 
κοινοτικό, λιμενικό ή δικαστικό τέλος και κάθε φόρο, 
άμεσο ή έμμεσο, εισφορά υπέρ τρίτου, καθώς και κάθε 
άλλο δικαίωμα ή τέλος υπέρ του Δημοσίου ή τρίτου, 
εκτός από το φόρο προστιθέμενης αξίας. Οι συμβάσεις 
δωρεών, οι προς το Εθνικό Κέντρο Βιβλίου επιχορη¬ 
γήσεις, χορηγίες, επιδοτήσεις, χρηματικές παροχές, 
κληρονομιές και κληροδοσίες οποιοσδήποτε φυσικού ή 
νομικού προσώπου απαλλάσσονται από κάθε φόρο, 
τέλος χαρτοσήμου, δικαίωμα ή εισφορά υπέρ του Δη¬ 
μοσίου ή τρίτων. 

Με απόφαση του Υπουργικού Συμβουλίου, που εκδί- 
δεται μετά από πρόταση του Υπουργού Πολιτισμού ή 
του οικείου δημοτικού ή κοινοτικού συμβουλίου ή του 
οργάνου που εκπροσωπεί το οικείο Ν.Π.Δ.Δ., επιτρέ¬ 
πεται η παραχώρηση στο Εθνικό Κέντρο Βιβλίου δωρεάν 
ή με αντάλλαγμα της χρήσεως κτιρίου του Δημοσίου ή 
δήμου ή κοινότητας ή άλλου Ν.Π.Δ.Δ. για τη στέγασή 
του. 

5. Όργανα διοίκησης του Εθνικού Κέντρου Βιβλίου 
είναι το διοικητικό συμβούλιο, που παρακάτω αναφέρεται 
ως Δ.Σ. και ο διεθυντής. 

6. Το Δ.Σ. του Εθνικού Κέντρου Βιβλίου αποτελείται 
από εννέα μέλη και διορίζεται με απόφαση του Υπουργού 
Πολιτισμού που δημοσιεύεται στην Εφημερίδα της Κυ- 
βερνήσεως για πενταετή θητεία που παρατείνεται μέχρι 
το διορισμό νέου και μπορεί να ανανεώνεται. Με την 
ίδια απόφαση ορίζονται ο πρόεδρος που εκπροσωπεί 
το Εθνικό Κέντρο Βιβλίου δικαστικά και εξώδικα, ο 
αντιπρόεδρος που αναπληρώνει τον πρόεδρο όταν 
απουσιάζει ή κωλύεται και ο γραμματέας του Δ.Σ.. 

Μέλη του Δ.Σ. ορίζονται: 

α. ο προϊστάμενος της Διεύθυνσης Γραμμάτων του 
Υπουργείου Πολιτισμού, 

γ. τρία πρόσωπα που επιλέγονται ανάμεσα στα επι¬ 
φανή και αναγνωρισμένου κύρους πρόσωπα των γραμ¬ 
μάτων και του βιβλίου και 

γ. από ένας εκπρόσωπος των πιο αντιπροσωπευτικών 
επαγγελματικών οργανώσεων των συγγραφέων, μετα¬ 
φραστών, βιβλιοθηκάριων, βιβλιοπωλών και εκδοτών που 
υποδεικνύονται από τις οργανώσεις αυτές. 

Σε περίπτωση κατά την οποία οι πιο πάνω φορείς 
αρνούνται ή παρά την πάροδο εύλογου χρόνου παρα¬ 
λείπουν να υποδείξουν εκπροσώπους τους για διορισμό, 
ο Υπουργός Πολιτισμού προβαίνει στη συμπλήρωση της 
σύνθεσης του Δ.Σ. κατά την κρίση του. 

Σε περίπτωση μη ολοκλήρωσης από μέλος της θητείας 
του ο Υπουργός Πολιτισμού διορίζει αντικαταστάτη, ο 
οποίος διανύει το υπόλοιπο της θητείας. 

Το Δ.Σ. βρίσκεται σε απαρτία όταν παρίστανται του¬ 
λάχιστον τέσσερα μέλη. Οι αποφάσεις λαμβάνονται με 
την απόλυτη πλειοψηφία των παρόντων μελών. Σε 
περίπτωση ισοψηφίας υπερισχύει η ψήφος του Προέ¬ 
δρου. 

Η αποζημίωση ανά συνεδρίαση των μέλων του Δ.Σ. 
ορίζεται με κοινή απόφαση των Υπουργών Οικονομικών 
και Πολιτισμού, κατά παρέκκλιση από κάθε σχετική, 
γενική ή ειδική διάταξη. Η σχετική δαπάνη βαρύνει τον 
προϋπολογισμό του Εθνικού Κέντρου Βιβλίου. 

7. α. Ο διευθυντής του Εθνικού Κέντρου Βιβλίου διο¬ 
ρίζεται με απόφαση του Υπουργού Πολιτισμού, που 
δημοσιεύεται στη Εφημερίδα της Κυβερνήσεως, για 
πενταετή θητεία που παρατείνεται μέχρι το διορισμό 

νέου και μπορεί να ανανεώνεται. Με κοινή απόφαση 
των Υπουργών Οικονομικών και Πολιτισμού ορίζονται 
και οι αποδοχές του, καθώς και τα κάθε είδους επιδόματα 
και προσαυξήσεις που καταβάλλονται σε αυτόν. Ο διευ¬ 
θυντής πρέπει να είναι κάτοχος πτυχίου Α.Ε.Ι. ή ισότιμου 
τίτλου της αλλοδαπής και κάτοχος μεταπτυχιακού τίτλου 
με επαρκή ενασχόληση και εμπειρία σε θέματα βιβλίου. 

β. Ο διευθυντής επικουρείται στο έργο του από 
τέσσερις ειδικούς συμβούλους πτυχιούχους τμήματος 
Νομικής ή Οικονομικών Επιστημών ή Κοινωνιολογίας ή 
Πληροφορικής, οι οποίοι διαθέτουν επαρκή εμπειρία και 
ενασχόληση σε θέματα βιβλίου. Τα πρόσωπα αυτά ε¬ 
πιλέγονται και προσλαμβάνονται από το διεθυντή, ο 
οποίος επιλέγει και τη νομική μορφή απασχόλησής τους 
ανάλογα με τις ανάγκες του Εθνικού Κέντρου Βιβλίου. 
Το ύψος των αμοιβών τους, καθώς και τα κάθε είδους 
επιδόματα και προσαυξήσεις που καταβάλλονται σε 
αυτούς, καθορίζονται με κοινή απόφαση των Υπουργών 
Οικονομικών και Πολιτισμού. 

γ. Ο διευθυντής συμμετέχει χωρίς δικαίωμα ψήφου 
στις συνεδριάσεις του Δ.Σ.. 

8. Με την απόφαση του Υπουργού Πολιτισμού, με 
την οποία γίνεται ο διορισμός των μελών του Δ.Σ. του 
Εθνικού Κέντρου Βιβλίου, ορίζεται τριμελής εξελεγκτική 
επιτροπή με ισάριθμα αναπληρωματικά μέλη για πε¬ 
νταετή θητεία που παρατείνεται μέχρι το διορισμό νέας 
και μπορεί να ανανεώνεται. 

Πρόεδρος της επιτροπής ορίζεται ορκωτός ελεγκτής. 
Η εξελεγκτική επιτροπή ενεργεί τον έλεγχο της οικο¬ 
νομικής διαχείρισης του Εθνικού Κέντρου Βιβλίου. 

Η ενημέρωση της επιτροπής γίνεται από μέλος του 
Δ.Σ., το οποίο ορίζεται από αυτό σε ειδική συνεδρίαση. 
Με κοινή απόφαση των Υπουργών Πολιτισμού και Οι¬ 
κονομικών, που δημοσιεύεται στην Εφημερίδα της Κυ- 
βερνήσεως, ορίζεται η αμοιβή των μελών της εξελε¬ 
γκτικής επιτροπής, καθώς και τα κάθε είδους επιδόματα 
και προσαυξήσεις που καταβάλλονται σε αυτά με δυ¬ 
νατότητα παρέκκλισης από κάθε σχετική, γενική ή ειδική, 
διάταξη. 

9. Το προσωπικό του Εθνικού Κέντρου Βιβλίου προσ¬ 
λαμβάνεται μετά από απόφαση του διοικητικού συμβου¬ 
λίου και εισήγηση του διευθυντή σύμφωνα με τις δια¬ 
τάξεις του ν. 2190/1994. 

Με απόφαση του Υπουργού Πολιτισμού μετά από 
σύμφωνη γνώμη του οικείου υπηρεσιακού συμβουλίου 
μπορεί να αποσπώνται στο Εθνικό Κέντρο Βιβλίου, 
εφόσον το επιθυμούν, υπάλληλοι του Υπουργείου Πο¬ 
λιτισμού, για χρονικό διάστημα έως δύο (2) ετών. Η 
απόσπαση μπορεί να ανανεώνεται με όμοια απόφαση 
και ο χρόνος της θεωρείται ότι διανύεται στην υπηρεσία 
από την οποία αποσπάται ο υπάλληλος ως προς όλες 
τις συνέπειες. Το επίδομα, που προβλέπεται από το 
άρθρο 11 του ν. 2021/1992, καταβάλλεται και στους 
αποσπασμένους στο Εθνικό Κέντρο Βιβλίου υπαλλήλους 
του Υπουργείου Πολιτισμού, εφόσον καταλαμβάνουν 
ανάλογη θέση. Με κοινή απόφαση των Υπουργών Οι¬ 
κονομικών και Πολιτισμού, μετά από γνώμη του διοι¬ 
κητικού συμβουλίου του Εθνικού Κέντρου Βιβλίου, επι¬ 
τρέπεται η καταβολή στους αποσπασμένους στο Εθνικό 
Κέντρο Βιβλίου υπαλλήλους του Υπουργείου Πολιτισμού 
πρόσθετων αμοιβών, το ύψος των οποίων είναι ανάλογο 
με τις ειδικές γνώσεις, εμπειρία και το αντικείμενο του 
έργου που τους ανατίθεται, με δυνατότητα παρέκκλισης 
από κάθε σχετική, γενική ή ειδική, διάταξη. Η σχετική 
δαπάνη βαρύνει τον προϋπολογισμό του Εθνικού Κέ¬ 
ντρου Βιβλίου. 


10. Με κοινή απόφαση των Υπουργών Οικονομικών 
και Πολιτισμού, που δημοσιεύεται στην Εφημερίδα της 
Κυβερνήσεως, καταρτίζεται ο κανονισμός λειτουργίας 
του Εθνικού Κέντρου Βιβλίου. Με τον κανονισμό λει¬ 
τουργίας καθορίζεται κατά κλάδο και ειδικότητα ο α¬ 
ριθμός των θέσεων του προσωπικού, οι αρμοδιότητες 
των οργάνων διοίκησης, η διαδικασία πραγματοποίησης 
των εσόδων και οι τρόποι διαχείρισής τους και ρυθμίζεται 
γενικά κάθε θέμα που αφορά την οργάνωση και τη 
λειτουργία του Εθνικού Κέντρου Βιβλίου. Έως την 
έκδοση του κανονισμού λειτουργίας και για την αντι¬ 
μετώπιση επειγόντων ζητημάτων το Εθνικό Κέντρο 
Βιβλίου λειτουργεί με αποφάσεις του Υπουργού Πολι¬ 
τισμού. 

11. Το Εθνικό Κέντρο Βιβλίου διαλύεται μόνο σε 
περίπτωση αδυναμίας εκπλήρωσης των σκοπών του με 
απόφαση του Δ.Σ. αυτού, που εγκρίνεται από τον 
Υπουργό Πολιτισμού με απόφασή του, που δημοσιεύεται 
στην Εφημερίδα της Κυβερνήσεως. Με την ίδια απόφαση 
του Υπουργού Πολιτισμού καθορίζονται τα θέματα της 
εκκαθαρίσεως του Εθνικού Κέντρου Βιβλίου, η περιουσία 
του οποίου περιέρχεται στο Υπουργείο Πολιτισμού. 

Άρθρο 10 

1. Ιδρύεται νομικό πρόσωπο ιδιωτικού δικαίου με έδρα 
την Αθήνα και επωνυμία Εθνική Λυρική Σκηνή-, που 
εποπτεύεται από τον Υπουργό Πολιτισμού και παρακάτω 
αναφέρεται ως Έ.Λ.Σ". Η Ε.Λ.Σ. δεν υπάγεται στις 
διατάξεις για το δημόσιο λογιστικό, τις διατάξεις για 
τις δημόσιες προμήθειες και τα δημόσια έργα, λειτουργεί 
χάριν του δημοσίου συμφέροντος κατά τους κανόνες 
της ιδιωτικής οικονομίας και διέπεται από το ιδιωτικό 
δίκαιο και ειδικότερα από τις διατάξεις του παρόντος 
νόμου. Η επωνυμία της μπορεί, όπου είναι αναγκαίο, 
να μεταφράζεται πιστά σε ξένη γλώσσα και να προ¬ 
στίθεται σε αυτήν ο προσδιορισμός Ελληνική". 

2. Σκοπός της Ε.Λ.Σ. είναι η ανάπτυξη, προαγωγή, 
προβολή και διάδοση της μελοδραματικής τέχνης και 
της τέχνης του χορού. Στο σκοπό αυτόν περιλαμβάνεται 
ιδίως: 

α. Η σκηνική διδασκαλία και παρουσίαση έργων όπε¬ 
ρας, οπερέτας, μουσικού θεάτρου, μπαλέτου, χορωδια¬ 
κών έργων, συμφωνικών έργων και κλασικού τραγουδιού 
(ϋθά). 

β. Η μελέτη, έρευνα, σκηνική διδασκαλία και παρου¬ 
σίαση μελοδραματικών και χορευτικών έργων Ελλήνων 
δημιουργών. 

γ. Η παρακολούθηση, σκηνική διδασκαλία και παρου¬ 
σίαση σύγχρονων μελοδραματικών και χορευτικών έρ¬ 
γων. 

δ. Η σύσταση και λειτουργία εθνικών σχολών λυρικού 
τραγουδιού και μπαλέτου. 

ε. Η σύσταση, οργάνωση και λειτουργία εθνικού μου¬ 
σικού αρχείου και μουσικής βιβλιοθήκης. 

στ. Η εξασφάλιση προϋποθέσεων για τη δημιουργία 
και ανάδειξη νέων μελοδραματικών ή χορευτικών έργων. 

3. Στο πλαίσιο του σκοπού της η Ε.Λ.Σ. αναπτύσσει 
κάθε είδους καλλιτεχνικές και πνευματικές δραστηριό¬ 
τητες σχετικές με τη μελοδραματική τέχνη και την 
τέχνη του χορού, ιδίως συνιστά, οργανώνει και λει¬ 
τουργεί μουσικά και χορευτικά σύνολα, όπως ορχήστρα, 
χορωδία, μπαλέτο, διατηρεί σύνολα είκοσι τουλάχιστον 
μονωδών, σαράντα τουλάχιστο χορωδών, τριάντα του¬ 
λάχιστο χορευτών και δεκαέξι συντελεστών σκηνής, 

συνεργάζεται με κάθε καλλιτεχνικό φορέα της Ελλάδας 
και του εξωτερικού με όρους και συμφωνίες που κα¬ 
ταρτίζονται κατά περίπτωση, διοργανώνει περιοδείες 
στην Ελλάδα και το εξωτερικό, ιδρύει μη κερδοσκοπικούς 
φορείς κάθε μορφής που έχουν ως σκοπό τη μελέτη, 
έρευνα, τεκμηρίωση, εξάσκηση και σκηνική διδασκαλία 
έργων της μελοδραματικής τέχνης και της τέχνης του 
χορού, διοργανώνει και συμμετέχει στη διοργάνωση 
κάθε είδους καλλιτεχνικών εκδηλώσεων, διαλέξεων, συ¬ 
ζητήσεων, προβολών και γενικά πνευματικών εκδηλώ¬ 
σεων, προβαίνει στην εγγραφή και αναπαραγωγή σε 
υλικούς φορείς ήχου ή ήχου και εικόνας των παραστά¬ 
σεων και των κάθε είδους εκδηλώσεών της, προβαίνει 
στην έκδοση βιβλίων, περιοδικών και εντύπων γενικά 
και αναθέτει τις σχετικές εργασίες και έργα σε τρίτους. 

4. Η περιουσία της Ε.Λ.Σ. αποτελείται από την πε¬ 
ριουσία του Ν.Π.Δ.Δ. με την επωνυμία "Εθνική Λυρική 
Σκηνή", που καταργείται με την παρ. 1 του άρθρου 3 
του παρόντος νόμου. 

Άρθρο 11 

1. Όργανα της Ε.Λ.Σ. είναι το διοικητικό συμβούλιο 
(Δ.Σ.) και ο καλλιτεχνικός διευθυντής. 

2. Η διοίκηση και η διαχείριση της Ε.Λ.Σ. ασκείται 
από το Δ.Σ., το οποίο αποτελείται από τον.πρόεδρο, 
τον αντιπρόεδρο και τρεις συμβούλους. Ο πρόεδρος, 
ο αντιπρόεδρος και τα μέλη του Δ.Σ. διορίζονται με 
απόφαση του Υπουργού Πολιτισμού που δημοσιεύεται 
στην Εφημερίδα της Κυβερνήσεως. 

Ένα μέλος του Δ.Σ. προτείνεται από τους μουσικούς 
της ορχήστρας της Ε.Λ.Σ.. Το σωματείο με την επωνυμία 
"Ένωση Ελλήνων Μουσουργών" υποδεικνύει τρία πρό¬ 
σωπα αναγνωρισμένου κύρους και εξαιρεπκώς προβε¬ 
βλημένα στον επαγγελματικό τους χώρο για τη θέση 
ενός μέλους και ο Υπουργός επιλέγει ένα από τους 
προτεινόμενους. Τα υπόλοιπα τρία μέλη είναι προσω¬ 
πικότητες από τον καλλιτεχνικό και πνευματικό χώρο 
ή νομικοί ή οικονομολόγοι. 

Με απόφαση του Υπουργού Πολιτισμού, που δημο¬ 
σιεύεται στην Εφημερίδα της Κυβερνήσεως, συμπλη¬ 
ρώνεται η σύνθεση του Δ.Σ. όταν μέλος εκπέσει ή 
αποχωρήσει ή με οποιονδήποτε τρόπο χάσει την ιδιό¬ 
τητα πριν από τη λήξη της θητείας του. Αν το μέλος 
του Δ.Σ. που έχασε πρόωρα την ιδιότητα αυτή είχε 
υποδειχθεί από τους μουσικούς της ορχήστρας ή την 
"Ένωση Ελλήνων Μουσουργών", για τη συμπλήρωση 
της σύνθεσης ακολουθείται η ίδια διαδικασία υπόδειξης 
από τον οικείο φορέα. 

Σε περίπτωση που οι πιο πάνω φορείς αρνούνται ή 
παραλείπουν παρά την πάροδο εύλογου χρόνου να 
υποδείξουν πρόσωπα για διορισμό, ο Υπουργός Πολι¬ 
τισμού προχωρεί στη συμπλήρωση της σύνθεσης του 
Δ.Σ. κατά την κρίση του. 

3. Η θητεία των μελών του Δ.Σ. είναι τριετής και 
μπορεί να ανανεώνεται. Ειδικά η θητεία του πρώτου 
Δ.Σ. είναι τετραετής. Μέλος που διορίζεται σε αντικα¬ 
τάσταση άλλου διανύει το υπόλοιπο της θητείας του 
προκατόχου του. 

4. Η αποζημίωση των μελών του Δ.Σ. για κάθε συ¬ 
νεδρίαση καθορίζεται με κοινή απόφαση των Υπουργών 
Οικονομικών και Πολιτισμού, κατά παρέκκλιση των δια¬ 
τάξεων των νόμων 1256/1982 και 1505/1984. 

5. Ο πρόεδρος του Δ.Σ. εκπροσωπεί τη Ε.Λ.Σ. δικα¬ 
στικά και εξώδικα, συγκαλεί το Δ.Σ. και προεδρεύει των 


συνεδριάσεών του, καταρτίζει την ημερήσια διάταξη και 
εισηγείται τα θέματά της μόνος ή με τη σύμπραξη 
αρμόδιων μελών του Δ.Σ. ή ορίζει εισηγητή το σύμβουλο 
ο οποίος έχει την ευθύνη του σχετικού με το θέμα 
τομέα. Ο πρόεδρος του Δ.Σ. ασκεί πειθαρχική εξουσία 
σε πρώτο βαθμό στο διοικητικό και βοηθητικό προσωπικό. 

6. Τον πρόεδρο απάντα ή κωλυόμενο αναπληρώνει 
ο ανππρόεδρος και σε κάθε περίπτωση ένας σύμβουλος 
που ορίζεται με απόφαση του Δ.Σ. 

7. Το Δ.Σ. λαμβάνει κάθε απόφαση και ασκεί κάθε 
εξουσία για όλα γενικώς τα ζητήματα που αφορούν στη 
διοίκηση και διαχείριση της Ε.Λ.Σ. με εξαίρεση τα θέματα 
για τα οποία αποκλειστικά αρμόδια είναι άλλα όργανα 
που αναφέρονται στον παρόντα νόμο και στον εσω¬ 
τερικό κανονισμό λειτουργίας της και ενδεικπκά: 

α. Χαράσσει μετά από εισήγηση του καλλιτεχνικού 
διευθυντή τις γενικές κατευθυντήριες γραμμές της πο¬ 
λιτιστικής πολιτικής της Ε.Λ.Σ. μέσα στα πλαίσια της 
κείμενης νομοθεσίας, του κανονισμού και των οικονο¬ 
μικών δυνατοτήτων της Ε.Λ.Σ.. 

β. Εισηγείται προς τον Υπουργό Πολιπσμού τον 
εσωτερικό κανονισμό λειτουργίας της Ε.Λ.Σ.. 

γ. Συνομολογεί, υπογράφει και εκτελεί με τις εξαι¬ 
ρέσεις που προβλέπονται στον παρόντα νόμο κάθε 
σύμβαση απαραίτητη για την εκπλήρωση των σκοπών 
της Ε.Λ.Σ., εισπράττει απαιτήσεις και έσοδα από όπου 
και αν προέρχονται, αποδέχεται δωρεές, εισφορές, 
χορηγίες, συνάπτει δάνεια και προβαίνει σε κάθε νόμιμη 
εκμετάλλευση εσόδων στα πλαίσια των σκοπών της. 

δ. Έχει πειθαρχική εξουσία δεύτερου βαθμού για όλο 
το προσωπικό της Ε.Λ.Σ.. 

ε. Καταρτίζει τον ετήσιο προϋπολογισμό και συντάσσει 
την ετήσια έκθεση και τον ισολογισμό και στο τέλος 
κάθε διαχειριστικής χρήσης διενεργεί έλεγχο νομιμό¬ 
τητας του έργου όλων των οργάνων διοίκησης της 
Ε.Λ.Σ.. 

8. Το Δ.Σ. με απόφασή του, που λαμβάνεται σε ειδική 
συνεδρίαση μετά από εισήγηση του προέδρου, μπορεί 
να μεταβιβάζει ορισμένες από τις αρμοδιότητές του ή 
από τις αρμοδιότητες που κατά τον παρόντα νόμο 
ανήκουν στον πρόεδρο του Δ.Σ. σε οποιοδήποτε από 
τα μέλη του. Με όμοια απόφαση το Δ.Σ. μπορεί να 
αναθέτει σε οποιοδήποτε από τα μέλη του ειδικά κα¬ 
θήκοντα, σχετικά με τις αρμοδιότητές του, καθώς και 
καθήκοντα γραμματέα. Το μέλος του Δ.Σ., στο οποίο 
ανατίθενται αρμοδιότητες του Δ.Σ. ή ειδικά καθήκοντα 
κατά την παράγραφο αυτή, αναπληρώνεται,όταν απου¬ 
σιάζει ή κωλύεται, από άλλο μέλος του Δ.Σ., που ορίζεται 
για τον σκοπό αυτόν με την απόφαση της ανάθεσης 
των αρμοδιοτήτων ή των ειδικών καθηκόντων. 

9. Το Δ.Σ. συνεδριάζει τουλάχιστο μία φορά το μήνα 
στα γραφεία της Ε.Λ.Σ. και είναι σε απαρτία αν είναι 
παρόντα τουλάχιστον τέσσερα μέλη, μεταξύ των οποίων 
ο πρόεδρος ή ο ανππρόεδρος. Η ανππροσώπευση 
μέλους του Δ.Σ. σπς συνεδριάσεις του από άλλο μέλος 
ή τρίτο πρόσωπο δεν επιτρέπεται. Οι αποφάσεις λαμ- 
βάνονται με απόλυτη πλειοψηφία των παρόντων. Σε 
περίπτωση ισοψηφίας υπερισχύει η ψήφος του προέ¬ 
δρου. Τρεις τουλάχιστον ημέρες πριν από κάθε συνε¬ 
δρίαση ο πρόεδρος του Δ.Σ. απευθύνει στα μέλη πρό¬ 
σκληση, στην οποία αναγράφεται η ημέρα και η ώρα 
της συνεδρίασης, καθώς και τα θέματα της ημερήσιας 
διάταξης. Για πς συζητήσεις και πς αποφάσεις τηρούνται 
πρακτικά σε ειδικό βιβλίο, που υπογράφονται από τους 

παρόντες οπτή συνεδρίαση και σε κάθε περίπτωση από 
τον πρόεδρο. 

10. Αν μέλος του Δ.Σ. απουσιάζει από τις συνεδριάσεις 
του ή κωλύεται για οποιονδήποτε λόγο για διάστημα 
πέραν των πέντε (5) μηνών ή απουσιάζει χωρίς σοβαρό 
λόγο για διάστημα πέραν των τριών (3) μηνών, εκπίπτει 
και ανπκαθίσταται με απόφαση του Υπουργού Πολιπ- 
σμού, που εκδίδεται μετά από γνώμη του Δ.Σ. και 
δημοσιεύεται στην Εφημερίδα της Κυβερνήσεως. 

11. Δεν μπορούν να διορισθούν μέλη του Δ.Σ. όσοι 
συνδέονται με την Ε.Λ.Σ. με σχέση εξηρτημένης ερ¬ 
γασίας, για όσο χρόνο διαρκεί η σχέση αυτή. Τα μέλη 
του Δ.Σ. δεν μπορούν να συνάψουν με την Ε.Λ.Σ. κατά 
τη διάρκεια της θητείας τους περισσότερες από δύο 
συμβάσεις έργου κάθε έτος. Από τη θέση του μέλους 
του Δ.Σ. εκπίπτει όποιος κατά τη διάρκεια της θητείας 
του συνδεθεί με την Ε.Λ.Σ. με σχέση εξηρτημένης 
εργασίας ή συνάψει με αυτή τρεις τουλάχιστο συμβάσεις 
έργου κατά τη διάρκεια του ίδιου έτους. 

12. Τα μέλη του Δ.Σ. μπορεί να εκλέγονται ή να 
διορίζονται ως μέλη του Δ.Σ. εταιριών στις οποίες 
συμμετέχει η Ε.Λ.Σ. ή που ανήκουν ή ελέγχονται από 
αυτή. 

13. Με απόφαση του Υπουργού Πολιτισμού, που 
δημοσιεύεται στην Εφημερίδα της Κυβερνήσεως, διο¬ 
ρίζεται ο καλλιτεχνικός διευθυντής της Ε.Λ.Σ. για τριετή 
θητεία που μπορεί να ανανεώνεται. 

Με απόφαση του Υπουργού Πολιτισμού ο διορισμός 
του καλλιτεχνικού διευθυντή μπορεί να ανακαλείται και 
πριν τη λήξη της θητείας του, σε περίπτωση που ο 
ετήσιος απολογισμός του έργου του καλλιτεχνικού διευ¬ 
θυντή καταψηφισθεί από το Δ.Σ., το οποίο αποφασίζει 
με αιτιολογημένη γνώμη σε ειδική συνεδρίαση με αυ¬ 
ξημένη πλειοψηφία 2/3 επί του συνόλου των μελών 
του. Ειδικά η θητεία του πρώτου καλλιτεχνικού διευθυντή 
που διορίζεται μετά τη θέση σε ισχύ του παρόντος 
νόμου είναι τετραετής. Για τη θέση του καλλιτεχνικού 
διευθυντή επιλέγεται πρόσωπο αναγνωρισμένου κύρους 
που έχει την ιδιότητα του αρχιμουσικού ή του σκηνοθέτη 
που έχει διακριθεί στη σκηνοθεσία μελοδραματικών 
έργων ή τραγουδιστή όπερας που έχει διακριθεί στο 
διεθνή χώρο ή συνθέτη που έχει διακριθεί στη σύνθεση 
των μελοδραματικών έργων. 

Ο καλλιτεχνικός διευθυντής έχει τις εξής αρμοδιό¬ 
τητες: 

α. Καταρτίζει τον καλλιτεχνικό προγραμμαπσμό κάθε 
περιόδου. 

β. Καταρτίζει τον προϋπολογισμό κάθε έργου και κάθε 
παράστασης ή εκδήλωσης γενικά. 

γ. Είναι υπεύθυνος για την όλη και εντός του προϋ¬ 
πολογισμού της Ε.Λ.Σ. προετοιμασία, οργάνωση και 
εκτέλεση κάθε καλλιτεχνικής παραγωγής, επιβλέπει την 
προετοιμασία των έργων που ανεβαίνουν, καθορίζει το 
ωράριο δοκιμών και παρακολουθεί και ελέγχει την ερ¬ 
γασία του κάθε κατηγορίας προσωπικού που ασχολείται 
με το ανέβασμα των έργων και με κάθε γενικά παραγωγή. 

δ. Επιβλέπει και δίνει κατευθύνσεις και εντολές για 
τη σωστή και έγκαιρη σκηνική, σκηνογραφική, μουσική, 
ενδυματολογική και κάθε άλλη αναγκαία προετοιμασία, 
δοκιμή και παράσταση κάθε παραγωγής, για καθεμία 
από τις οποίες εγκρίνει τις επιμέρους δαπάνες για το 
ανέβασμα στα πλαίσια της ευθύνης του για την τήρηση 
του προϋπολογισμού τους. 

ε. Στο πλαίσιο του προϋπολογισμού προσλαμβάνει με 
σύμβαση ορισμένου χρόνου ή καταρτίζει συμβάσεις έρ¬ 


γου με το καλλιτεχνικό και τεχνικό προσωπικό, προσ¬ 
λαμβάνει συνεργάτες, μετακαλεί συγκροτήματα ή καλ¬ 
λιτέχνες, υπογράφει τις συμβάσεις πρόσληψης και με¬ 
τάκλησης των παραπάνω και ορίζει τους καλλιτεχνικούς 
και μη όρους της απασχόλησής τους και τις αμοιβές 
τους, συμφωνεί τους όρους και τις αμοιβές των συμ¬ 
βάσεων εργασίας και έργου του καλλιτεχνικού προσω¬ 
πικού και έχει πειθαρχική εξουσία σε πρώτο βαθμό για 
το καλλιτεχνικό και τεχνικό προσωπικό. 

στ. Αποφασίζει για τις παραστάσεις, τις εμφανίσεις 
σε φεστιβάλ ή άλλες εκδηλώσεις και περιοδείες και 
αποφασίζει για τις διανομές των ρόλων μεταξύ των 
καλλιτεχνικών συντελεστών. 

ζ. Προτείνει στο Δ.Σ. σχέδιο του εσωτερικού κανο¬ 
νισμού λειτουργίας της Ε.Λ.Σ.. 

η. ΠροΤσταται των διοικητικών υπηρεσιών της Ε.Λ.Σ., 
εποπτεύει και συντονίζει τη λειτουργία τους, επιβλέπει 
την τήρηση του εσωτερικού κανονισμού και την εκτέλεση 
των αποφάσεων του Δ.Σ., ασκεί επιπλέον αρμοδιότητες 
που του παραχωρεί το Δ.Σ., έχει δικαίωμα έγκρισης 
λειτουργικών δαπανών στα πλαίσια του εγκεκριμένου 
από το Δ.Σ. ετήσιου προϋπολογισμού, εισηγείται στο 
Δ.Σ. την πρόσληψη διοικητικού και βοηθητικού προσω¬ 
πικού και γενικά έχει κάθε αρμοδιότητα που έχει σχέση 
με τη λειτουργία των διοικητικών υπηρεσιών της Ε.Λ.Σ.. 

θ. Εισηγείται προς το Δ.Σ. οποιοδήποτε θέμα έχει 
σχέση με το διοικητικό προσωπικό, όπως ενδεικτικά το 
είδος των συμβάσεων με τις οποίες το προσωπικό αυτό 
θα απασχολείται και τους όρους τους, τη διάρκειά τους 
και την καταγγελία τους. 

14. Ο καλλιτεχνικός διευθυντής ή ο κατά την παρ. 
15 του παρόντος άρθρου αναπληρωτής του μετέχει 
των συνεδριάσεων του Δ.Σ. χωρίς ψήφο. 
ι 15. Με απόφαση του Υπουργού Πολιτισμού, που δη¬ 
μοσιεύεται στην Εφημερίδα της Κυβερνήσεως, διορίζο¬ 
νται στην Ε.Λ.Σ. δύο αναπληρωτές διευθυντές με θητεία 
που διαρκεί όσο η θητεία του καλλιτεχνικού διευθυντή. 
Με την καθ' οιονδήποτε τρόπο λήξη της θητείας του 
καλλιτεχνικού διευθυντή λήγει αυτοδικαίως και η θητεία 
των αναπληρωτών χωρίς να θεμελιώνεται δικαίωμα α¬ 
ποζημίωσης ή άλλης απαίτησης από οποιαδήποτε αιτία. 

Ο ένας αναπληρωτής έχει τα προσόντα της παρα¬ 
γράφου 13 του παρόντος άρθρου και προτείνεται από 
τον καλλιτεχνικό διευθυντή, τον οποίο επικουρεί και 
αναπληρώνει στα καθήκοντά του των εδαφίων α' έως 
ζ' της παραγράφου 13 του παρόντος άρθρου. Ο άλλος 
αναπληρωτής είναι πτυχιούχος Α.ΕΙ. ή κάτοχος ισότιμου 
τίτλου της αλλοδαπής με αποδεδειγμένες διοικητικές 
ικανότητες, προτείνεται για διορισμό από το Δ.Σ. της 
Ε.Λ.Σ. και επικουρεί και αναπληρώνει τον καλλιτεχνικό 
διευθυντή στα υπόλοιπα πλην των αναφερόμενων στα 
εδάφια α' έως ζ' καθήκοντά του. 

16. Οι αποφάσεις στα θέματα για τα οποία αρμόδιος 
είναι ο καλλιτεχνικός διευθυντής της Ε.Λ.Σ. ή οι ανα¬ 
πληρωτές του βρίσκονται μέσα στα πλαίσια του προϋ¬ 
πολογισμού και των κατευθυντήριων γραμμών και της 
πολιτικής που έχει χαράξει το Δ.Σ.. 

Ο καλλιτεχνικός διευθυντής κατά τη διάρκεια της 
θητείας του μπορεί να συνάψει με την Ε.Λ.Σ. δύο 
συμβάσεις έργου κατ' ανώτατο όριο ετησίως. Στην 
υπογραφή των συμβάσεων αυτών η Ε.Λ.Σ. εκπροσω¬ 
πείται από τον προέδρο του Δ.Σ.. 

17. Οι αποδοχές του καλλιτεχνικού διευθυντή της 
Ε.Λ.Σ. και των αναπληρωτών του, καθώς και τα κάθε 

είδους επιδόματα και προσαυξήσεις που χορηγούνται 
σε αυτούς, καθορίζονται με κοινή απόφαση των Υπουρ¬ 
γών Οικονομικών και Πολιτισμού, που δημοσιεύεται στην 
Εφημερίδα της Κυβερνήσεως κατά παρέκκλιση από τις 
διατάξεις των νόμων 1256/1982 και 1505/1984, καθώς 
και από κάθε άλλη σχετική, γενική ή ειδική, διάταξη. 

18. Οι πόροι της Ε.Λ.Σ. είναι η ετήσια επιχορήγηση 
του Υπουργείου Πολιτισμού με σχετική πρόβλεψη στον 
ετήσιο προϋπολογισμό του Υπουργείου Πολιτισμού, με 
την οποία θα εξασφαλίζεται διαρκώς ο ανά τριετία 
τουλάχιστον προγραμματισμός των δραστηριοτήτων της 
Εθνικής Λυρικής Σκηνής, ενισχύσεις από την Ευρωπαϊκή 
Ενωση ή άλλους διεθνείς οργανισμούς, επιχορηγήσεις 
δημόσιων ή μη φορέων και οργανισμών, έσοδα από τις 
καλλιτεχνικές της δραστηριότητες, χορηγίες, έσοδα 
από εκμετάλλευση περιουσιακών στοιχείων, δωρεές, 
κληρονομιές, κληροδοσίες, καταπιστεύματα, καθώς και 
κάθε είδους κοινωνικοί πόροι. Η Ε.Λ.Σ. έχει όλα τα 
δικονομικά και ουσιαστικά προνόμια του Δημοσίου που 
προβλέπονται από το από 26.7/10.8.1944 κ.δ. ή από 
άλλες διατάξεις και απαλλάσσεται γενικά από κάθε 
φόρο, τέλος χαρτοσήμου, δασμό, δικαίωμα ή εισφορά 
υπέρ του Δημοσίου ή τρίτου, εκτός από το φόρο 
προστιθέμενης αξίας. Οι δωρεές προς την Ε.Λ.Σ.απαλ¬ 
λάσσονται από το φόρο δωρεάς. 

19. Η Ε.Λ.Σ. υποβάλλει στον Υπουργό Πολιτισμού, 
οποτεδήποτε ζητηθεί, κάθε στοιχείο προς ενημέρωση 
για την πορεία των εργασιών και την πραγματοποίηση 
των σκοπών της. 

20. Ο τακτικός έλεγχος της οικονομικής διαχείρισης 
και του ισολογισμού της Ε.Λ.Σ., καθώς και τα λοιπά 
καθήκοντα ελεγκτών ασκούνται από δύο ορκωτούς ε¬ 
λεγκτές ή άλλα κατάλληλα προς τούτο όργανα που 
ορίζονται με ισάριθμους αναπληρωτές από τον Υπουργό 
Πολιτισμού από κατάλογο πέντε τουλάχιστον ορκωτών 
ελεγκτών που καταρτίζει το Συμβούλιο του Σώματος 
Ορκωτών Ελεγκτών ή αντίστοιχο όργανο. Ο Υπουργός 
Πολιτισμού μπορεί να διατάξει οποτεδήποτε έκτακτο 
έλεγχο που διενεργεί ανώτερος δημόσιος υπάλληλος 
ή δικαστικός λειτουργός. 

21. Η διαχειριστική χρήση της Ε.Λ.Σ. αρχίζει την 1η 
Σεπτεμβρίου κάθε έτους και τελειώνει την 31η Αυγού- 
στου του επόμενου έτους. Ειδικά η πρώτη χρήση λήγει 
την 31η Αυγούστου του έτους 1996. 

22. Στο τέλος κάθε χρήσης, το Δ.Σ. κλείνει τους 
λογαριασμούς, κάνει απογραφή της περιουσίας και κα¬ 
ταρτίζει τον ετήσιο ισολογισμό κατά τις κείμενες δια¬ 
τάξεις. Ο ισολογισμός δημοσιεύεται και υποβάλλεται 
για έγκριση θεωρημένος στον Υπουργό Πολιτισμού, 
συνοδευόμενος από έκθεση του Δ.Σ. και από πιστο¬ 
ποιητικό των ελεγκτών, κατά τις διατάξεις του άρθρου 
43 του κ.ν. 2190/1920. 

23. Το νομικό πρόσωπο που συνιστάται με τον παρόντα 
νόμο λύεται πάντοτε με νόμο που ρυθμίζει και την τύχη 
της περιουσίας του. 

24. Με κοινές αποφάσεις των Υπουργών Οικονομικών 
και Πολιτισμού και με σκοπό την καλύτερη λειτουργία 
της Ε.Λ.Σ. θεσπίζονται ειδικές ρυθμίσεις, όσον αφορά 
τα τηρούμενα από την Ε.Λ.Σ. βιβλία και στοιχεία και 
τις διαδικασίες ελέγχων και λοιπών υποχρεώσεων. 

Άρθρο 12 

1. Το νομικό πρόσωπο δημοσίου δικαίου με την ε¬ 


πωνυμία Εθνική Λυρική Σκηνή" καταργείται. 

2. Όλα υ δικαιώματα και οι υποχρεώσεις και όλη η 
κινητή και ακίνητη περιουσία του καταργούμενου νομικού 
προσώπου, περιέρχονται στο νομικό πρόσωπο που συ- 
νιστάται με τον παρόντα νόμο ως καθολικό διάδοχο 
χωρίς καμιά ειδικότερη διαδικασία ή διατύπωση και 
φορολογική ή άλλη επιβάρυνση. Με απόφαση του Υ¬ 
πουργού Πολιτισμού ανατίθεται σε ορκωτούς εκτιμητές 
η απογραφή και η εκτίμηση της περιουσίας του καταρ- 
γούμενου νομικού προσώπου. Οι ορκωτοί εκτιμητές 
υποβάλλουν την έκθεσή τους στον Υπουργό Πολιπσμού. 
Όσον αφορά εμπράγματα δικαιώματα σε ακίνητα που 
περιλαμβάνονται στην περιουσία του καταργούμενου 
νομικού προσώπου, ο αρμόδιος υποθηκοφύλακας κα¬ 
ταχωρεί σημείωση της παρούσας διάταξης στα οικεία 
βιβλία μεταγραφών. Το περιεχόμενο διαθηκών ή δωρεών 
από τις οποίες αντλεί δικαιώματα το καταργούμενο 
νομικό πρόσωπο διατηρείται όπως έχει. Οι εκκρεμείς 
δίκες του καταργούμενου νομικού προσώπου συνεχί¬ 
ζονται από το νομικό πρόσωπο που συνιστάται με τον 
παρόντα νόμο. 

3. α) Συνιστάται αυτοτελής δημόσια υπηρεσία με την 
ονομασία "Ορχήστρα Λυρικής Σκηνής" και παρακάτω 
αναφέρεται "Ορχήστρα". Η Ορχήστρα υπάγεται στην 
εποπτεία του Υπουργού Πολιπομού και έχει ως απο¬ 
στολή τη συμμετοχή στις παραστάσεις, παραγωγές και 
κάθε είδους εκδηλώσεις του συνιστώμενου με τον 
παρόντα νόμο νομικού προσώπου. 

β) Το προσωπικό της Ορχήστρας αποτελείται από 
ογδόντα μουσικούς και έναν αρχιμουσικό που υπηρετούν 
στο καταργούμενο με τον παρόντα νόμο Ν.Π.Δ.Δ. με 
την επωνυμία "Εθνική Λυρική Σκηνή" και κατέχουν μό¬ 
νιμες οργανικές θέσεις, όπως αυτές διαμορφώθηκαν 
με το π.δ. 76/1993 (ΦΕΚ 33 Α'). 

γ) Η διοικητική υποστήριξη και η μισθοδοσία του 
προσωπικού της Ορχήστρας γίνονται από τις αρμόδιες, 
υπηρεσίες του Υπουργείου Πολιπσμού. Το προσωπικό 
της Ορχήστρας στεγάζεται και παρέχει πς υπηρεσίες 
του σπς εγκαταστάσεις του συνιστώμενου με τον πα¬ 
ρόντα νόμο προσώπου ή όπου αλλού αποφασιστεί από 
τα αρμόδια όργανα διοίκησης αυτού. 

δ. Με προεδρικό διάταγμα, που εκδίδεται μετά από 
πρόταση των Υπουργών Προεδρίας της Κυβέρνησης, 
Οικονομικών και Πολιπσμού, μέσα σε προθεσμία έξι (6) 
μηνών από τη δημοσίευση του παρόντος νόμου, συνι- 
στώνται στην Ορχήστρα οι προβλεπόμενες από το π.δ. 
76/1993 θέσεις μόνιμου καλλιτεχνικού προσωπικού και 
ρυθμίζονται τα θέματα κατάταξης του προσωπικού σπς 
θέσεις αυτές σύμφωνα με τη διάρθρωση του π.δ/τος 
76/1993, καθώς και ζητήματα που αφορούν τα όργανα 
και τη διαδικασία πειθαρχικού ελέγχου του προσωπικού 
αυτού. Αναφορικά με τη λειτουργία της Ορχήστρας, πς 
υποχρεώσεις, την παροχή των υπηρεσιών και πς αμοιβές 
του προσωπικού της, ισχύουν οι διατάξεις του π.δ/τος 
76/1993. 

ε) Μέχρι την έκδοση του παραπάνω προεδρικού 
διατάγματος, το προσωπικό καταλαμβάνει προσωρινές 
θέσεις που συστήνονται με τον παρόντα νόμο, αντί¬ 
στοιχες αυτών που κατέχουν, οι οποίες καταργούνται 
αυτοδικαίως με την κατάταξη σπς προβλεπόμενες από 
το διάταγμα θέσεις. Για την προσωρινή κατάταξη εκ- 
δίδεται σχεπκή διαπιστωπκή απόφαση του Υπουργού 
Πολιπσμού, που δημοσιεύεται στην Εφημερίδα της Κυ¬ 
βερνήσεως. 

στ) οι διατάξεις της πρώτης περιόδου του εδαφίου 
ζ' της παραγράφου 4 του παρόντος άρθρου ισχύουν 
και εφαρμόζονται αναλόγως για το προσωπικό της 
Ορχήστρας. 

ζ) Η υπηρεσιακή, μισθολογική θέση και εξέλιξη του 
μεταφερόμενου προσωπικού της Ορχήστρας, καθώς και 
τα λοιπά εκκρεμή ζητήματα ρυθμίζονται κατά τις δια¬ 
τάξεις που ίσχυαν για το προσωπικό αυτό πριν την 
κατάργηση του νομικού προσώπου. Οι κάθε είδους απο¬ 
δοχές και συναφείς ασφαλιστικές υποχρεώσεις βαρύ¬ 
νουν το Υπουργείο Πολιτισμού. 

4. α) Το μόνιμο προσωπικό του καταργούμενου νομικού 
προσώπου πλην των μουσικών της Ορχήστρας, καθώς 
και το προσωπικό με σύμβαση εργασίας ιδιωπκού δικαίου 
αορίστου χρόνου, μέχρι την ολοκλήρωση της διαδικασίας 
μετάταξης ή μεταφοράς, μεταφέρεται προσωρινά με 
κοινή απόφαση των Υπουργών Προεδρίας της Κυβέρ¬ 
νησης, Οικονομικών και Πολιτισμού που δημοσιεύεται 
στην Εφημερίδα της Κυβερνήσεως στο Υπουργείο Πο¬ 
λιτισμού σε προσωποπαγείς θέσεις αντίστοιχου κλάδου 
και ειδικότητας που συνιστώνται με τη μεταφορά. Με 
απόφαση του Υπουργού Πολιτισμού, το προσωπικό αυτό 
διατίθεται στην Ε.Λ.Σ. προκειμένου να διασφαλιστεί η 
συνέχιση της λειτουργίας της. 1 

β) Όσοι κατέχουν θέσεις μόνιμου προσωπικού κίαι 
προσωπικού με σχέση εργασίας ιδιωτικού δικαίου αο¬ 
ρίστου χρόνου του νομικού προσώπου, που καταργείται 
με την παράγραφο 1 του παρόντος άρθρου, δηλώνουν 
με υπεύθυνη δήλωση του ν. 1599/1986, μέσα σε απο¬ 
κλειστική προθεσμία τριάντα (30) ημερών από την έκ¬ 
δοση του προεδρικού διατάγματος που προβλέπεται 
από την επόμενη παράγραφο, αν επιθυμούν τη μεταφορά 
τους στο νομικό πρόσωπο που συνιστάται με τον 
παρόντα νόμο. 

γ) Με προεδρικό διάταγμα που εκδίδεται με πρόταση 
των Υπουργών Προεδρίας της Κυβέρνησης, Οικονομι¬ 
κών και Πολιπσμού μέσα σε προθεσμία έξι (6) μηνών 
από τη δημοσίευση του παρόντος νόμου καταρτίζεται 
ο εσωτερικός κανονισμός λειτουργίας της Ε.Λ.Σ.. Με 
τον εσωτερικό κανονισμό καθορίζονται κατά ειδικότητα 
οι θέσεις του αναγκαίου προσωπικού, η διαδικασία πρόσ¬ 
ληψης και τα προσόντα κατά ειδικότητα και ρυθμίζεται 
κάθε θέμα που αφορά στην εσωτερική οργάνωση και 
λειτουργία της Ε.Λ.Σ., όπως η διάρθρωση των υπηρε¬ 
σιών, η κατανομή των αρμοδιοτήτων του προσωπικού 
όλων των κατηγοριών και ειδικοτήτων και η λειτουργία 
της υπηρεσίας γενικά, οι διακρίσεις του προσωπικού 
και η υπηρεσιακή του κατάσταση, τα πειθαρχικά παρα¬ 
πτώματα και οι ποινές, η διαδικασία πραγματοποίησης 
των εσόδων και οι τρόποι διαχείρισής τους. 

δ) Με απόφαση του Δ.Σ. του συνιστώμενου με τον 
παρόντα νόμο προσώπου, ορίζεται το προσωπικό του 
στοιχείου ά της παρούσας παραγράφου που μετατάσ¬ 
σεται σε θέσεις προσωπικού με σχέση εργασίας ιδιωπκού 
δικαίου αορίστου χρόνου αντίστοιχου κλάδου και ειδι¬ 
κότητας στην Ε.Λ.Σ. και εκδίδεται σχετική διαπιστωπκή 
πράξη του Υπουργού Πολιπσμού που δημοσιεύεται στην 
Εφημερίδα της Κυβερνήσεως. 

ε) Το προσωπικό του στοιχείου α' της παρούσας 
παραγράφου που πλεονάζει και δεν μετατάσσεται στο 
συνιστώμενο με τον παρόντα νόμο νομικό πρόσωπο, 
μετατάσσεται ή μεταφέρεται με κοινή απόφαση των 
Υπουργών Προεδρίας της Κυβέρνησης, Οικονομικών 
και Πολιπσμού και του κατά περίπτωση αρμόδιου υ¬ 
πουργού, που δημοσιεύεται στην Εφημερίδα της Κυ¬ 


βερνήσεως, μετά από αίτησή τους, σε θέση μόνιμου 
προσωπικού ή προσωπικού με σχέση εργασίας ιδιωτικού 
δικαίου αορίστου χρόνου, αντίστοιχου κλάδου, βαθμού 
και ειδικότητας κατά προτεραιότητα στο Υπουργείου 
Πολιτισμού ή σε εποπτευόμενα από αυτό νομικά πρό¬ 
σωπα του δημόσιου τομέα που έχουν την ίδια έδρα με 
το καταργούμενο με τον παρόντα νόμο νομικό πρόσωπο. 
Αν δεν υφίσταται θέση ίδιου ή συναφούς κλάδου ή 
ειδικότητας, η μετάταξη ή μεταφορά γίνεται σε άλλο 
υπουργείο ή Ν.Π.Δ.Δ. ή, εφόσον οι εργαζόμενοι το 
επιθυμούν σε Ν.Π.Ι.Δ. του δημόσιου τομέα που έχει την 
ίδια έδρα με αυτή του νομικού προσώπου που καταργείται 
και από το οποίο προέρχεται η θέση, εκτός αν με 
δήλωσή τους οι ενδιαφερόμενοι δηλώσουν όπ επιθυμούν 
μετάταξη ή μεταφορά σε υπηρεσία ή οργανισμό που 
εδρεύει αλλού. 

Σπς περιπτώσεις που δεν υπάρχει στο υπουργείο ή 
στο νομικό πρόσωπο, στο οποίο γίνεται η μετάταξη, ο 
κλάδος και η ειδικότητα του μεταφερόμενου προσωπι¬ 
κού, τότε με τη μετάταξη γίνεται ένταξη σε συγγενή 
κατά το δυνατόν κλάδο και ειδικότητα σε κενές θέσεις 
και αν δεν υπάρχουν τέτοιες, σε προσωποπαγείς θέσεις 
που συνιστώνται με την πράξη μετάταξης και καταρ-, 
γούνται αυτοδίκαια με την με οποιονδήποτε τρόπο 
αποχώρηση του μετατασσόμενου προσωπικού. 

στ) Μέχρι να ολοκληρωθεί η διαδικασία μετάταξης ή 
μεταφοράς σε άλλη υπηρεσία ή οργανισμό, η υπηρεσιακή 
και μισθολογική θέση και εξέλιξη του μετατασσόμενου 
προσωπικού, καθώς και τα λοιπά εκκρεμή υπηρεσιακά 
του θέματα ρυθμίζονται κατά πς διατάξεις που ίσχυαν 
για το προσωπικό αυτό, πριν την κατάργηση του νομικού 
προσώπου από το οποίο προέρχεται. Κατά το διάστημα 
αυτό οι κάθε είδους αποδοχές του μετατασσόμενου 
προσωπικού και οι συναφείς ασφαλισπκές υποχρεώσεις 
βαρύνουν το Υπουργείο Πολιπσμού. 

ζ) Κατά το χρονικό διάστημα μέχρι τη μετάταξη, 
καθώς και μετά από αυτήν, το προσωπικό του καταρ- 
γούμενου νομικού προσώπου δεν χάνει κανένα μισθο- 
λογικό, ασφαλιστικό ή άλλο δικαίωμα, συνεχίζει εφόσον 
επιθυμεί με την ίδια σχέση και τους ίδιους όρους την 
ασφάλιση στους ίδιους φορείς κύριας και επικουρικής 
ασφάλισης, στους ίδιους κλάδους σύνταξης, νοσοκο¬ 
μειακής, ιατρικής και φαρμακευτικής περίθαλψης και 
πρόνοιας. Οι μετατασσόμενοι ή μεταφερόμενοι υπάλ¬ 
ληλοι υποβάλλουν στην υπηρεσία ή οργανισμό στα 
οποία μετατάσσονται ή μεταφέρονται, μέσα σε απο¬ 
κλειστική προθεσμία δύο (2) μηνών από τη μετάταξη ή 
μεταφορά τους, υπεύθυνη δήλωση του ν. 1599/1986, 
με την οποία δηλώνουν τον επιθυμητό κλάδο ασφάλισης. 

η) Ειδικά όσον αφορά το τεχνικό προσωπικό με σχέση 
εργασίας ιδιωτικού δικαίου αορίστου χρόνου του κα- 
ταργούμενου νομικού προσώπου, εξακολουθεί και μετά 
την προσωρινή και οριστική μεταφορά του στις νέες 
υπηρεσίες να υπάγεται σπς διατάξεις του ν. 966/1979, 
όπως κάθε φορά ισχύει. 

Στο παραπάνω προσωπικό, εφόσον συγκεντρώνει πς 
προϋποθέσεις του ν. 966/1979 καταβάλλεται, κατά την 
αποχώρησή του από το νομικό πρόσωπο που συνιστάται 
με τον παρόντα νόμο ή πς άλλες υπηρεσίες σπς οποίες 
μετατάσσεται, αποζημίωση που ανπστοιχεί στην υπη¬ 
ρεσία που έχει διανυθεί στο καταργούμενο με τον 
παρόντα νόμο νομικό πρόσωπο, την προσωρινή υπη¬ 
ρεσία στο Υπουργείο Πολιπσμού ή άλλο υπουργείο ή 
Ν.Π.Δ.Δ. ή Ν.Π.Ι.Δ. και την υπηρεσία στη θέση που 
οριστικά μετατάσσεται μέχρι την αποχώρησή του. 

θ) Οι επαναπροσλαμβανόμενοι σύμφωνα με τα άρθρα 
25 και 26 του ν. 2190/1994 (ΦΕΚ 28 Α') στο νομικό 
πρόσωπο που καταργείται με το νόμο αυτόν, των οποίων 
η επαναπρόσληψη ή επαναφορά γίνεται μετά τη θέση 
σε ισχύ του παρόντος νόμου, επανέρχονται στο Υ¬ 
πουργείο Πολιτισμού και εφαρμόζονται οι διατάξεις της 
παραγράφου αυτής. 

ι) Μετά από εισήγηση των αρμόδιων οργάνων της 
Ε.Λ.Σ. είναι δυνατή, κατά παρέκκλιση από κάθε γενική 
ή ειδική διάταξη, η απόσπαση υπαλλήλων του Υπουρ¬ 
γείου Πολιτισμού, εφόσον το επιθυμούν, στο νομικό 
πρόσωπο που συνιστάται με το άρθρο 1 του παρόντος 
νόμου, με απόφαση του Υπουργού Πολιτισμού για χρο¬ 
νικό διάστημα έως δύο (2) ετών. Η απόσπαση μπορεί 
να ανανεώνεται με όμοια απόφαση. Ο χρόνος της 
απόσπασης θεωρείται όπ διανύεται στην υπηρεσία από 
την οποία αποσπάται ο υπάλληλος ως προς όλες τις 
συνέπειες. Το επίδομα που προβλέπεται από το άρθρο 
11 του ν. 2021/1992 (ΦΕΚ 36 Α') καταβάλλεται και 
στους αποσπασμένους υπαλλήλους του Υπουργείου 
Πολιτισμού, εφόσον καταλαμβάνουν ανάλογη θέση. Η 
μισθοδοσία και οι λοιπές υποχρεώσεις συνεχίζουν να 
βαρύνουν την υπηρεσία από την οποία γίνεται η από¬ 
σπαση. 

ια) Μέχρι την έκδοση των προεδρικών διαταγμάτων 
και υπουργικών αποφάσεων που προβλέπονται στον 
παρόντα νόμο, η οργάνωση, διαχείριση και λειτουργία 
του συνιστώμενου με το άρθρο 1 νομικού προσώπου, 
ρυθμίζονται με αποφάσεις του Υπουργού Πολιτισμού 
που δημοσιεύονται στην Εφημερίδα της Κυβερνήσεως. 

5. Συμβάσεις εργασίας ορισμένου χρόνου ή έργου 
του προσωπικού του νομικού προσώπου που καταργείται 
με την παρ. 1 του άρθρου 3 του παρόντος νόμου, παύουν 
να ισχύουν από την 1η Σεπτεμβρίου 1995. Συμβάσεις 
οι οποίες λήγουν πριν από την ημερομηνία αυτή δεν 
ανανεώνονται. Με απόφαση του Δ.Σ. της Ε.Λ.Σ. είναι 
δυνατόν να διατηρηθούν μέχρι τη λήξη τους οι συμβάσεις 
εργασίας ορισμένου χρόνου του προσωπικού του νο¬ 
μικού προσώπου που καταργείται με την παρ.1 του 
άρθρου 3 του παρόντος νόμου, εφόσον κριθεί αναγκαίο 
για τη λειτουργία της Ε.Λ.Σ.. Στους εργαζομένους, των 
οποίων οι συμβάσεις δεν θα διατηρηθούν μετά την 1η 
Σεπτεμβρίου 1995, καταβάλλονται οι αποδοχές που θα 
λάμβαναν μέχρι τη λήξη της σύμβασής τους, καθώς και 
αποζημίωση υπολογιζόμενη σύμφωνα με τις διατάξεις 
του ν. 966/1979 (ΦΕΚ 210 Α'), όπως κάθε φορά ισχύει. 

Άρθρο 13 

1. Η διάταξη της περίπτ. δδ' της παρ.α' του άρθρου 
10 του ν. 736/1977 (ΦΕΚ 316 Α'), όπως τροποποιήθηκε 
με την αριθμ. ΥΠΠΟ/ΓΝΟΣ/24581/31.5.1989 (ΦΕΚ 436 
Β')_ κοινή απόφαση των Υπουργών Προεδρίας της Κυ¬ 
βέρνησης, Πολιτισμού κσι Οικονομικών και κυρώθηκε 
με τη διάταξη της παρ.59 του άρθρου 11 του ν. 1881/ 
1990 (ΦΕΚ 42 Α'), αντικαθίσταται ως εξής: 

'δ.δ. Την καταβολή στο μόνιμο προσωπικό και με 
σχέση εργασίας ιδιωτικού δικαίου,αορίστου χρόνου προ¬ 
σωπικό του Υπουργείου Πολιτισμού, του Ταμείου Αρ¬ 
χαιολογικών Πόρων και Απαλλοτριώσεων και του Μου¬ 
σείου Ελληνικής Λαϊκής Τέχνης με εξαίρεση το προ¬ 
σωπικό της Γενικής Γραμματείας Αθλητισμού και των 
λοιπών εποπτευομένων από το ΥΠ.ΠΟ. Δ.Υ. και 
Ν.Π.Δ.Δ., ποσοστού: 

α) Από τα έσοδα των υπό του φυλακτικού προσωπικού 


και του προσωπικού του Τ.Α.Π. πωλουμένων "επί πα¬ 
ρακαταθήκη" ειδών. 

β) Από τα έσοδα που περιγράφονται στο άρθρο 8 
του ν. 736/1977 εκτός εκείνων που αναφέρονται στις 
παραγράφους α', β' και η' του ανωτέρω άρθρου. 

γ) Από τις χρηματοοικονομικές αποδόσεις των κα¬ 
ταθέσεων του Τ.Α.Π.. 

δ) Από κάθε άλλο έσοδο που μπορεί να ορίζεται 
υπέρ του Τ.Α.Π. με κοινή απόφαση των Υπουργών 
Πολιτισμού και Οικονομικών μετά από γνωμοδότηση του 
Κεντρικού Αρχαιολογικού Συμβουλίου. 

Η καταβολή των ποσοστών θα γίνεται μετά από την 
είσπραξή τους υπό τη μορφή επιχορήγησης στο Ταμείο 
Αλληλοβοήθειας Υπαλλήλων του Υπουργείου Πολιτι¬ 
σμού, που θα συσταθεί με κοινή απόφαση των Υπουργών 
Πολιτισμού και Οικονομικών. Με την ίδια απόφαση 
καθορίζεται το ποσοστό και ο τρόπος διανομής". 

2. Προσωπικό που έχει προσληφθεί στους δήμους ή 
κοινότητες, με σύμβαση εργασίας ιδιωτικού δικαίου ο¬ 
ρισμένου χρόνου ή με σύμβαση έργου για την υλοποίηση 
προγραμματικών συμβάσεων του ΥΠ.ΠΟ. και του Τ.Α.Π., 
καλύπτει πάγιες ανάγκες του ΥΠ.ΠΟ. και του Τ.Α.Π. 
και έχει συμπληρώσει κατά τη δημοσίευση του νόμου 
αυτού συνεχόμενη ή με διακοπές το πολύ ενός (1) 
μήνα κάθε φορά παροχή υπηρεσίας τουλάχιστον είκοσι 
τεσσάρων (24) μηνών, δύναται να κατατάσσεται σε 
προσωποπαγείς θέσεις ιδιωτικού δικαίου αορίστου χρό¬ 
νου στο ΥΠ.ΠΟ. ή στο Τ.Α.Π. που συνιστώνται με την 
απόφαση κατάταξης. 

Άρθρο 14 

1. Νόμιμες πράξεις των νομαρχών και των νομαρ¬ 
χιακών υπηρεσιών του νομού Αττικής που εκδόθηκαν 
εκτός της κατά τόπο αρμοδιότητάς τους, από 16 Σε¬ 
πτεμβρίου 1994 μέχρι τη δημοσίευση του νόμου αυτού, 
εξαιτίας της άμεσης εφαρμογής των διατάξεων του 
άρθρου 1 παρ. 5 και 6 του ν. 2240/1994, είναι ισχυρές 
και θεωρούνται όπ εκδόθηκαν από αρμόδια όργανα. 

2. Μέχρι τον καθορισμό των ορισπκών εδρών των 
Νομαρχιών Ανατολικής και Δυτικής Αττικής, κατά πς 
διατάξεις της παραγράφου 6 του άρθρου 1 του ν. 
2240/1994, οι Νομάρχες και οι Νομαρχιακές Υπηρεσίες 
του νομού Αττικής διατηρούν την κατά τόπο αρμοδιότητα 
που είχαν μέχρι την 16η Σεπτεμβρίου 1994 και εξακο¬ 
λουθούν μέχρι τη μετεγκατάστασή τους να λειτουργούν 
στους χώρους όπου είναι εγκατεστημένοι κατά τη δη¬ 
μοσίευση του παρόντος νόμου. 

3. Για πς σχέσεις που προκύπτουν από συμβάσεις 
μελετών, έργων, προμηθειών, μεταφορών και λοιπών 
εργασιών των Ο.Τ.Α. των νομαρχιών, που αναφέρονται 
στην παράγραφο 1, καθώς και των συνδέσμων, των 
ιδρυμάτων τους και των νομικών τους προσώπων δη¬ 
μοσίου δικαίου, εάν δεν έχουν εκκαθαρισθεί πλήρως, 
μέχρι και την προθεσμία της παραγράφου 2, οι αντί¬ 
στοιχες νομαρχιακές τεχνικές υπηρεσίες δήμων και 
κοινοτήτων (Τ.Υ.Δ.Κ.), εφόσον είχαν την αρμοδιότητα 
επίβλεψης των ανωτέρω συμβάσεων, συνεχίζουν να 
ασκούν τη συγκεκριμένη αυτή αρμοδιότητα μέχρι την 
πλήρη εκκαθάριση των σχέσεων που προκύπτουν από 
πς συμβάσεις αυτές. Εάν για αυτές πς συμβάσεις 
απαιτηθεί γνωμοδότηση συμβουλίου δημοσίων έργων 
την νομαρχίας, αυτή παρέχεται από το συμβούλιο δη¬ 
μοσίων έργων της νομαρχίας στην αντίστοιχη χωρική 
αρμοδιότητα της οποίας ανήκει πλέον ο Ο.Τ.Α.. 

4. Η αληθής έννοια της παραγράφου 15 του άρθρου 
6 του ν. 2240/1994 και της παραγράφου 2 του άρθρου 
39 του ν. 2218/1994 είναι ότι: 

α. Ο Περιφερειακός Διευθυντής μέχρι τη δημοσίευση 
των Οργανισμών Εσωτερικής Υπηρεσίας των Νομαρ¬ 
χιακών Αυτοδιοικήσεων, ασκεί όλες τις αρμοδιότητες 
των νομαρχών και των νομαρχιακών υπηρεσιών που 
προβλέπονται από τις διατάξεις που ισχύουν κατά την 
έναρξη λειτουργίας των Νομαρχιακών Αυτοδιοικήσεων, 
εκτός από τις αρμοδιότητες των διατάξεων για το 
δημοκρατικό προγραμματισμό και 

β. Η κατάργηση των δημοσίων πολιτικών υπηρεσιών 
και η περιέλευση των περιουσιακών στοιχείων του Δη¬ 
μοσίου και των Ν.Π.Δ.Δ. στη Νομαρχιακή Αυτοδιοίκηση 
συντελείται επίσης από τη δημοσίευση των Οργανισμών 
Εσωτερικής Υπηρεσίας των Νομαρχιακών Αυτοδιοική¬ 
σεων. 

5. Το πρώτο εδάφιο της παραγράφου 3 του άρθρου 
52 του ν. 2218/1994 αντικαθίσταται ως κατωτέρω και 
αριθμείται ως παράγραφος 3, το δε δεύτερο εδάφιο 
της ίδιας παραγράφου αριθμείται ως παράγραφος 3α: 

"3. Όλες οι πολίτικες διοικητικές υπηρεσίες της νο¬ 
μαρχίας, που δεν καταργούνται σύμφωνα με την πα¬ 
ράγραφο 2 του άρθρου 39, υπάγονται στον περιφερειακό 
διευθυντή, με εξαίρεση τις υπηρεσίες του Ελεγκτικού 
Συνεδρίου". 

6. Με απόφαση του νομάρχη που εκδίδεται μέχρι 
31.12.1994 καθορίζεται ο αριθμός των υπαλλήλων που 
θα αποσπαστούν από δημόσιες υπηρεσίες ή Ν.Π.Δ.Δ. 
του νομού ή της νομαρχίας στο γραφείο του προέδρου 
της Νομαρχιακής Αυτοδιοίκησης και του αιρετού νο¬ 
μάρχη από 1.1.1995 μέχρι τη δημοσίευση του Οργανι¬ 
σμού Εσωτερικής Υπηρεσίας της Νομαρχιακής Αυτο¬ 
διοίκησης. 

Ο αριθμός των υπαλλήλων αυτών δεν μπορεί να 
υπερβεί τους τέσσερις (4) για γραμματειακή υποστήριξη 
και δύο (2) για λοιπές υπηρεσίες. 

Η απόσπαση ενεργείται με απόφαση του νομάρχη 
που εκδίδεται την επομένη της ορκωμοσίας των ως 
άνω αιρετών και μετά από σύμφωνη γνώμη αυτών ως 
προς τα πρόσωπα που θα αποσπαστούν. 

7. Ο Υπουργός Εσωτερικών μπορεί με απόφασή του 
να επιχορηγεί τις Νομαρχιακές Αυτοδιοικήσεις για την 
κάλυψη δαπανών μίσθωσης μηχανημάτων-οχημάτων, 
καθώς και αποκατάστασης ζημιών, σε περιπτώσεις ε¬ 
κτάκτων αναγκών (πλημμυρών, θεομηνιών κ.λπ.) σε 
βάρος του λογαριασμού του άρθρου 68 του ν. 3033/1954 
και σε ποσοστό, που ετησίως δεν μπορεί να υπερβεί 
το 20% των προϋπολογιζομένων εσόδων του λογαρια¬ 
σμού αυτού. 


Μέχρι τη δημοσίευση των Οργανισμών Εσωτερικής 
Υπηρεσίας των Νομαρχιακών Αυτοδιοικήσεων η επιχο¬ 
ρήγηση γίνεται προς τα Νομαρχιακά Ταμεία και η πλη¬ 
ρωμή των δαπανών με απόφαση του μετακλητού Νο¬ 
μάρχη ή του Περιφερειακού Διευθυντή. Οι διατάξεις του 
προηγούμενου εδαφίου εφαρμόζονται και για την πλη¬ 
ρωμή των πραγματοποιηθεισών κατά το έτος 1994 
δαπανών της ανωτέρω κατηγορίας. 

8. Λεπτομέρειες, τυχόν αναγκαίες για την εφαρμογή 
των διατάξεων του άρθρου αυτού, ρυθμίζονται με κοινή 
απόφαση του Υπουργού Εσωτερικών και του καθ' ύλην 
αρμόδιου υπουργού. Με όμοια απόφαση μπορούν να 
καθοριστούν, κατά παρέκκλιση των κειμένων διατάξεων, 
εξαιρετικές και σύντομες διαδικασίες μίσθωσης κτιρίων 
για την εγκατάσταση και στέγαση των υπηρεσιών των 
Νομαρχιακών Αυτοδιοικήσεων και των υπηρεσιών Πε¬ 
ριφερειακής Διοίκησης, για την προμήθεια του εξοπλι¬ 
σμού τους και γενικά για την εξασφάλιση της άμεσης 
λειτουργίας τους. Οι σχετικές δαπάνες μπορούν να 
πληρωθούν και εις βάρος του λογαριασμού του άρθρου 
68 του ν. 3033/1954. 


Άρθρο 15 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 


Αθήνα, 27 Δεκεμβρίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Α. Π ΕΠΟΝΗΣ Α. ΠΑΠΑΔΟΠΟΥΛΟΣ 


ΠΟΛΙΤΙΣΜΟΥ 

Α. ΜΙΚΡΟΥΤΣΙΚΟΣ 


ΕΜΠΟΡΙΟΥ 

Κ. ΣΗΜΙΤΗΣ 


Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 

Γ. ΔΑΣΚΑΛΑΚΗΣ 


θεωρήθηκε και τέθηκε η Μεγάλη Σφραγίδα του Κράτους 

Αθήνα, 27 Δεκεμβρίου 1994 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 
Γ. ΚΟΥΒΕΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



